**BOSNA I HERCEGOVINA**

**FEDERACIJA BOSNE I HERCEGOVINE NACRT**

 **TUZLANSKI KANTON**

 **-VLADA-**

**Z A K O N**

**O IZVRŠENJU BUDŽETA TUZLANSKOG KANTONA ZA 2023. GODINU**

**TUZLA, novembar, 2022. godine**

 **NACRT**

Na osnovu člana 24. stav 1. tačka c) Ustava Tuzlanskog kantona („Službene novine Tuzlansko-podrinjskog kantona”, br. 7/97 i 3/99 i „Službene novine Tuzlanskog kantona”, br. 13/99, 10/00, 14/02, 6/04 i 10/04), na prijedlog Vlade Tuzlanskog kantona, Skupština Tuzlanskog kantona, na sjednici održanoj \_\_\_\_\_\_\_\_\_2022. godine, donosi

**Z A K O N**

**O IZVRŠENJU BUDŽETA TUZLANSKOG KANTONA ZA 2023. GODINU**

**I. OPĆE ODREDBE**

**Član 1.**

**(Predmet)**

Ovim zakonom uređuje se struktura prihoda i primitaka te rashoda i izdataka, izvršavanje, prioriteti plaćanja, obim zaduživanja i garancija, upravljanje javnim dugom, te finansijskom i nefinansijskom imovinom, prava i obaveze korisnika budžetskih sredstava, ovlaštenja Vlade Tuzlanskog kantona (u daljem tekstu: Vlada Kantona), Ministarstva finansija Tuzlanskog kantona (u daljem tekstu: Ministarstvo finansija) i ministra finansija Tuzlanskog kantona (u daljem tekstu: Ministar finansija) u izvršavanju Budžeta Tuzlanskog kantona za 2023. godinu (u daljem tekstu: Budžet), kazne za neispunjenje obaveza, te druga pitanja u izvršavanju Budžeta.

**Član 2.**

**(Registar budžetskih korisnika)**

 (1) Registar budžetskih korisnika uspostavlja i vodi Ministarstvo finansija, po propisanoj budžetskoj klasifikaciji u skladu sa propisom koji donosi Federalno ministarstvo finansija.

 (2) Budžetski korisnici su ministarstva, drugi organi uprave, upravne organizacije i ostali čije je finansiranje iz Budžeta predviđeno važećim propisom (u daljem tekstu: korisnici).

 (3) Korisnik koji u svom budžetskom razdjelu sadrži potrošačke jedinice–glave, budžetski je za njih nadležan.

**Član 3.**

**(Važenje)**

(1) Budžet se odnosi i važi za fiskalnu 2023. godinu (u daljem tekstu : fiskalna godina).

 (2) Fiskalna godina počinje 1. januara, a završava 31. decembra 2023. godine.

**II. BUDŽETSKI PRINCIPI**

**Član 4.**

**( Načela Budžeta)**

 Izrada i izvršavanje Budžeta zasniva se na načelima jedinstva, taĉnosti, uravnoteženosti i zakonitosti Budžeta, naĉela jedne godine, naĉela univerzalnosti, efikasnosti, ekonomiĉnosti i transparentnosti.

**Član 5.**

**( Namjena sredstava Budžeta)**

1. Sredstva Budžeta koriste se za finansiranje poslova, funkcija i programa organa Tuzlanskog kantona (udaljem tekstu:Kanton), kao i drugih korisnika, te prava primalaca sredstava Budžeta utvrđenih zakonima i drugim propisima donesenim na osnovu zakona.
2. Propisi koji imaju finansijske posljedice na Budžet moraju biti obrazloženi, odnosno opravdani analizom troškova i koristi.

**Član 6.**

**(Iskazivanje prihoda i primitaka)**

1. Svi prihodi i primici, rashodi i izdaci iskazuju se u Budžetu po bruto naĉelu.
2. Budžet mora biti uravnotežen tako da ukupni prihodi i primici pokrivaju ukupne rashode i izdatke.
3. Prihodi i primici služe za podmirivanje rashoda i izdataka, osim ako ovim zakonom nije drugaĉije propisano.
4. Korisnici mogu preuzeti obaveze na teret Budžeta tekuće godine samo za namjene i do visine utvrđene u posebnom dijelu Budžeta, ako su za to ispunjeni svi zakonom i drugim propisima utvrđeni uslovi.

**Član 7.**

**(Donošenje Budžeta)**

1. Budžet usvaja Skupština Tuzlanskog kantona (u daljem tekstu: Skupština Kantona) za budžetsku godinu koja odgovara kalendarskoj godini, prije početka godine na koju se odnosi.
2. Uz Budžet iz stava (1) ovog ĉlana donosi se zakon o izvršavanju Budžeta, kojim se uređuje struktura prihoda i primitaka, te rashoda i izdataka budžeta i njegovo izvršavanje, prioriteti plaćanja, obim zaduživanja i izdavanje garancija, upravljanje dugom, te finansijskom i nefinansijskom imovinom, prava i obaveze korisnika budžetskih sredstava, ovlaštenja Vlade Kantona, Ministarstva finansija, i Ministra finansija u izvršavanju Budžeta za tekuću godinu, kazne za neispunjenje obaveza, te druga pitanja vezana za izvršavanje Budžeta.

**Član 8.**

**(Donošenje novih propisa)**

1. Prijedlozi zakona i drugih propisa i akata planiranja moraju sadržavati izjavu o fiskalnoj procjeni posljedica na Budžet iz koje se mora vidjeti povećavaju li se ili smanjuju prihodi ili rashodi Budžeta.

 (2) Izjava o fiskalnoj procjeni posljedica na Budžet mora obuhvatiti:

 1. predviđene prihode i rashode, te primitke i izdatke Budžeta za budžetsku godinu i za dvije naredne godine;

 2. prijedloge za pokrivanje povećanih rashoda i izdataka Budžeta;

 3. prijedloge za pokrivanje smanjenih prihoda i primitaka;

 4. mišljenje Ministarstva finansija.

(3) Ako se tokom godine donesu zakoni i drugi propisi i akti planiranja na osnovu kojih nastaju nove obaveze za Budžet, sredstva će se osigurati u budžetu za sljedeću budžetsku godinu u skladu sa projekcijama i mogućnostima.

**III - SADRŽAJ BUDŽETA**

**Član 9.**

**(Struktura Budžeta)**

1. Budžet se sastoji od općeg i posebnog dijela i kapitalnog budžeta.
2. Opći dio Budžeta ĉini Raĉun prihoda i rashoda, Račun kapitalnih primitaka i izdataka i Račun finansiranja.
3. Posebni dio Budžeta sastoji se od plana rashoda i izdataka korisnika, iskazanih po vrstama, raspoređenih u tekuće izdatke i kapitalne investicije.
4. Kapitalni budžet ĉine izdvajanja za kapitalne investicije po godinama i po izvorima finansiranja.

**Član 10.**

**(Budžetska klasifikacija)**

 Prihodi, primici, rashodi i izdaci Budžeta iskazuju se prema budžetskim klasifikacijama.

**IV – IZRADA BUDŽETA**

**Član 11.**

**( Budžetski kalendar)**

 Budžet se priprema i usvaja prema budžetskom kalendaru.

**Član 12.**

**(Dokument okvirnog budžeta)**

1. Dokument okvirnog budžeta (u daljem tekstu:DOB) je akt koji sadrži makroekonomske projekcije i prognoze budžetskih sredstava i izdataka za naredne tri godine i na kojem se zasniva priprema i izrada budžeta.
2. Postupak pripreme i izrade DOB-a provodi se po proceduri i u rokovima utvrđenim Zakonom o budžetima u Federaciji BiH („Službene novine Federacije BiH”, br.102/13,9/14, 13/14, 8/15, 91/15, 102/15, 104/16, 5/18, 11/19 i 99/19), (u daljem tekstu: Federalni zakon).
3. Trogodišnje planiranje budžeta obaveza je za sve korisnike.
4. Uz DOB se kao aneks dokumentu prilažu i trogodišnji finansijski planovi javnih preduzeća kod kojih je uĉešće javnih prihoda u ukupnim prihodima više od 50%, kao i preduzeća za koja je Ministarstvo finansija izdalo garancije za zaduživanje.

**Član 13.**

**(Smjernice ekonomske i fiskalne politike)**

(1) Vlada Kantona na prijedlog Ministarstva finansija donosi smjernice ekonomske i fiskalne politike za trogodišnji period.

1. Smjernice sadrže:
	1. strateške ciljeve ekonomske i fiskalne politike Kantona;
	2. osnovne makroekonomske pokazatelje Kkantona;
	3. osnovne pokazatelje ekonomske i fiskalne politike Kantona,
	4. pretpostavke društvenog i privrednog razvoja za budžetsku i za sljedeće dvije godine;
	5. procjenu prihoda budžeta i
	6. predviđene promjene javnog duga i strategiju upravljanja javnim dugom.
2. Prijedlog Smjernica iz stava (1) ovog ĉlana Ministarstvo finansija dužno je dostaviti Vladi Kantona do 15. maja tekuće godine. Vlada Kantona donosi smjernice do 31. maja tekuće godine i bit će objavljene na web stranici Vlade Kantona.

**Član 14.**

**(Usvajanje DOB-a)**

1. Na osnovu prijedloga prioriteta korisnika za izradu DOB-a Ministarstvo finansija priprema DOB i dostavlja Vladi Kantona do 15. juna.
2. Vlada Kantona razmatra i usvaja DOB do 30. juna tekuće godine, zajedno sa srednjoročnim okvirom rashoda za tri godine, nakon čega se DOB dostavlja Skupštini Kantona kao informacija i objavljuje na web stranici Ministarstva finansija.

**Član 15.**

**(Podnošenje budžetskih zahtjeva)**

 Za podnošenje budžetskih zahtjeva na osnovu Smjernica ekonomske i fiskalne politike iz člana 13. ovog zakona, sadržaj budžeta i programe javnih investicija Kantona primjenjuju se odredbe Federalnog zakona kojim su uređena ova pitanja.

**V – USVAJANJE BUDŽETA**

**Član 16.**

**(Usvajanje budžeta)**

1. Nakon razmatranja i utvrživanja od strane Vlade Kantona, Vlada Kantona dostavlja Skupštini Kantona nacrt budžeta za sljedeću fiskalnu godinu, najkasnije do 5. novembra tekuće godine.
2. Uz nacrt budžeta Skupštini Kantona se podnosi i DOB kao informacija.
3. Sve izmjene i dopune koje Skupština Kantona prihvati putem amandmana na predloženi budžet ne smiju preći iznos utvrđene gornje granice rashoda i izdataka.
4. Amandmani kojima se predlaže povećanje budžetskih rashoda i izdataka iznad iznosa utvrđenih Prijedlogom budžeta, mogu se prihvatiti pod uslovom da se istovremeno predloži smanjenje drugih rashoda i izdataka u posebnom dijelu budžeta.
5. Skupština Kantona usvaja budžet do 31. decembra tekuće godine.

**Član 17.**

**(Pribavljanje mišljenja)**

1. Ministarstvo finansija, prije dostavljanja nacrta, odnosno prijedloga budžeta Vladi Kantona, obavezno je pribaviti mišljenje Federalnog Ministarstva finansija u vezi s planiranim prihodima i primicima i primjene fiskalnog pravila iz člana 43. Federalnog zakona.
2. Mišljenje iz stava (1) ovog člana prilaže se uz nacrt, odnosno prijedlog budžeta.

**Član 18.**

**(Dostavljanje budžeta)**

 Ministarstvo finansija dostavlja Budžet Kantona, budžet gradova i općina i finansijske planove vanbudžetskih fondova Federalnom Ministarstvu finansija u roku od 15 dana od dana njihovog donošenja.

**Član 19.**

**(Privremeno finansiranje)**

1. Ukoliko Skupština Kantona ne usvoji budžet prije početka fiskalne godine, privremeno finansiranje vrši se u skladu sa odredbama člana 35. Federalnog zakona.
2. Za vrijeme privremenog finansiranja u smislu stava (1) ovog člana primjenjuje se odredbe zakona o izvršenju budžeta Tuzlanskog kantona za prethodnu fiskalnu godinu i propisi doneseni na osnovu tog zakona.
3. U periodu privremenog finansiranja korisnici ne smiju povećavati broj zaposlenih u odnosu na stanje na dan 31. decembar prethodne godine.
4. Izuzetno, za korisnike iz oblasti osnovnog i srednjeg obrazovanja, pod novim zapošljavanjem u smislu stava (3) ovog člana ne podrazumjevaju se zapošljavanja u slučaju zamjene zaposlenika odsutnog zbog privremene spriječenosti za rad-bolovanja, korištenja zakonskih prava prije odlaska u penziju i zbog okončanja konkursne procedure u toku perioda privremenog finansiranja.

**Član 20.**

**(Privremene mjere za uravnoteženje Budžeta)**

1. Ako se u toku budžetske godine, zbog nastanka novih obaveza za Budžet ili promjena privrednih kretanja povećaju rashodi i/ili izdaci, odnosno smanje prihodi i/ili primici Budžeta, Vlada Kantona može, na prijedlog Ministarstva finansija, donijeti odluku o obustavljanju izvršavanja pojedinih rashoda i/ili izdataka u trajanju do 45 dana.
2. Mjerama privremenog obustavljanja izvršavanja, Vlada Kantona može:

1. zaustaviti preuzimanje obaveza i/ili,

2. predložiti produženje ugovorenih rokova plaćanja i/ili

3. zaustaviti preraspodjelu budžetskih sredstava, potrebnu radi preuzimanja obaveza.

1. Izuzetno, uz mjere iz stava (2) ovog ĉlana, Vlada Kantona može donijeti odluku da korisnici mogu sklapati ugovore o nabavci roba i usluga, uz prethodnu saglasnost Ministarstva finansija.
2. O odluci iz stava (1) ovog člana Vlada Kantona mora obavijestiti Skupštinu Kantona odmah nakon donošenja odluke.

**Član 21.**

**(Izmjene i dopune Budžeta)**

 (1) Ako se za vrijeme provođenja mjera privremene obustave izvršavanja Budžeta, Budžet ne uravnoteži, vrše se izmjene i dopune Budžeta.

(2) Vlada Kantona mora u roku 15 dana prije isteka roka za privremenu obustavu izvršavanja Budžeta predložiti Skupštini Kantona izmjene i dopune Budžeta.

(3) U slučaju povećanja prihoda Ministarstvo finansija može odlučiti da započne sa postupkom izmjena i dopuna Budžeta.

(4) Izmjene i dopune Budžeta vrše se po postupku za usvajanje Budžeta.

(5) U toku postupka izmjena i dopuna Budžeta, Vlada Kantona može na prijedlog ministra finansija produžiti privremenu obustavu izvršavanja pojedinih izdataka.

 (6) Izmjenama i dopunama Budžeta ponovo se uravnotežuju prihodi i primici, odnosno rashodi i izdaci Budžeta.

**Član 22.**

**(Pravila jačanja fiskalne odgovornosti)**

1. U slučaju stvaranja obaveza s dospijećem iznad visine planirane Budžetom, visina finansijskog plana korisniku u sljedećoj budžetskoj godini umanjit će se za iznos stvorenih obaveza iznad visine planirane Budžetom.
2. Prijedlozi zakona, uredbi, propisa i drugih akata koje Vlada Kantona donosi ili predlaže na donošenje Skupštini Kantona, moraju sadržavati procjenu finansijskih efekata na Budžet, kao i mišljenje Vlade Kanona, ako Vlada Kantona nije predlagač zakona.
3. Tokom izvršavanja Budžeta, Ministarstvo finansija može obavljati finansijsku kontrolu zakonitog i namjenskog korištenja budžetskih sredstava.
4. Kontrolu iz stava (3) ovoga ĉlana obavljaju lica ovlaštena od ministra finansija.

**Član 23.**

**(Tekući deficit)**

1. Planirani tekući bilans Budžeta mora biti pozitivan ili jednak nuli izuzev u slučajevima elementarne nepogode ili stanja prirodne katastrofe koje proglasi Skupština Kantona i to u sluĉaju kada visina utvrđenih šteta dosegne ili premaši 20% ostvarenih rashoda u prethodnoj fiskalnoj godini.
2. Ostvareni deficit iz prethodnih godina, Vlada Kantona je dužna pokriti planiranjem sredstava u budžetu za pokriće ostvarenog deficita u narednih pet fiskalnih godina.
3. Procedure zaduživanja i odobravanja od strane Federalnog ministarstva finansija moraju se provoditi u skladu sa odredbama Zakona o dugu, zaduživanju i garancijama u Federaciji BiH („Službene novine Federacije BiH”, br.86/07,24/09, 44/10 i 30/16).

**Član 24.**

**(Izjava o fiskalnoj odgovornosti)**

 (1) Rukovodilac korisnika je odgovoran za:

1. zakonito i namjensko korištenje sredstava i

2. efikasno i uspješno funkcionisanje sistema finansijskog upravljanja i kontrolu u okviru Budžetom utvrđenih sredstava.

1. Rukovodilac je dužan svake godine za prethodnu budžetsku godinu, za razdoblje u kojem je obavljao poslove rukovodioca, popuniti Izjavu o fiskalnoj odgovornosti (u daljem tekstu: Izjava).
2. Uz Izjavu se prilažu i planovi otklanjanja slabosti i nepravilnosti utvrđeni od strane nadležnih organa, izvještaj o otklonjenim slabostima i nepravilnostima utvrđenim u prethodnoj godini i mišljenje internih revizora o sistemu finansijskog upravljanja i kontrola za oblasti koje su bile revidirane u prethodnoj godini.
3. Rukovodioci korisnika Izjavu dostavljaju ministrima ili rukovodiocima drugih organa uprave, na nivou razdjela organizacijske klasifikacije.
4. Ministri i rukovodioci drugih organa uprave Izjavu dostavljaju Ministarstvu finansija koje provjerava njezin sadržaj.

**VI IZVRŠAVANJE BUDŽETA**

**Član 25.**

**(Naplata prihoda)**

1. Korisnici su odgovorni za potpunu i blagovremenu naplatu prihoda i primitaka iz svoje nadležnosti, za njihovu uplatu u Budžet i za izvršavanje svih rashoda i izdataka u skladu sa namjenama.
2. Korisnik je dužan provesti sve zakonom propisane radnje u cilju naplate potraživanja po osnovu ugovora ili bilo kojeg drugog potraživanja po osnovu javnih prihoda.
3. Za nenaplativa potraživanja Vlada Kantona na obrazloženi prijedlog korisnika može donijeti odluku o otpisu potraživanja.
4. Korisnici su odgovorni za zakonito, namjensko, efikasno i ekonomiĉno raspolaganje budžetskim sredstvima.

**Član 26.**

**(Nalogodavci i naredbodavci)**

 (1) Nalogodavce za izvršenje Budžeta po odobrenim budžetskim pozicijama određuje Vlada Kantona posebnom odlukom.

 (2) Naredbodavac za finansijske planove Budžeta po odobrenim budžetskim pozicijama su Vlada Kantona, premijer Tuzlanskog Kantona, ministri i rukovodioci drugih korisnika iz člana 2. stav (2) ovog zakona.

**Član 27.**

**(Jedinstveni račun trezora)**

 (1) Obavljanje platnih transakcija vrši se preko transakcijskih računa koji su sastavni dio Jedinstvenog računa trezora (u daljem tekstu:JRT).

(2) Prekoračenje na transakcijskom računu odobrava Vlada Kantona posebnom odlukom. Dozvoljeno prekoračenje ne može biti korišteno na dan 31.12. tekuće fiskalne godine.

 (3) JRT može da ima više podračuna.

(4) Uputstvo za otvaranje podračuna donosi ministar finansija uz saglasnost Vlade Kantona.

 (5) Sa JRT se ne može isplatiti ni jedan izdatak ukoliko nije odobren Budžetom.

**Član 28.**

**(Namjenski prihodi i primici)**

1. Namjenski prihodi i primici Budžeta su pomoći, donacije, prihodi za posebne namjene, prihodi od prodaje ili zamjene imovine u vlasništvu Kantona i namjenski primici od zaduživanja, emisije vrijednosnih papira i prodaje dionica i udjela.
2. Prihodi i primici iz stava (1) ovoga člana uplaćuju se u Budžet.
3. Namjenski prihodi i primici koji nisu iskorišteni u prethodnoj godini prenose se u budžet za tekuću budžetsku godinu.

**Član 29.**

**(Neplanirani prihodi i primici)**

1. Ako su namjenski prihodi i primici uplaćeni u iznosu manjem od planiranog u Budžetu, korisnik može preuzeti i plaćati obaveze samo u visini stvarno uplaćenih, odnosno raspoloživih sredstava.
2. Uplaćene i/ili prenesene, a manje planirane pomoći, donacije i prihodi za posebne namjene,kao i transferi za posebne namjene između korisnika javnih sredstava mogu se izvršavati iznad iznosa planiranih u Budžetu, a do visine uplaćenih, odnosno prenesenih sredstava u skladu sa Uputstvom o načinu korištenja uplaćenih i/ili prenesenih, a manje planiranih pomoći, donacija i prihoda za posebne namjene i transfera za posebne namjene između korisnika javnih sredstava iznad iznosa planiranih u budžetu Tuzlanskog kantona („Službene novine Tuzlanskog kantona”, br. 5/19)
3. Uplaćeni prihodi ostvareni od obavljanja osnovne djelatnosti korisnika budžeta, pomoći, donacije, prihodi za posebne namjene i primljeni tekući i kapitalni transferi evidentiraju se na kontu glavne grupe 391100- razgraničeni prihodi- i isti se koriste u skladu sa Pravilnikom o procedurama korištenja prihoda ostvarenih od obavljanja osnovne djelatnosti korisnika budžeta TK („Službene novine Tuzlanskog kantona“, broj: 1/14), Pravilnikom o procedurama korištenja namjenskih prihoda, donacija i grantova ( „Službene novine Tuzlanskog kantona“, broj: 5/08).
4. Organizacione jedinice fakulteti/akademija planiraju prihode od naučno-istraživačkog rada na posebnom potrošačkom mjestu u Budžetu, a primljene transfere i donacije koje ostvaruju fakulteti/akademija planiraju se na potrošačkom mjestu 2404001-JU Univerzitet u Tuzli-, izuzev prihoda Rudarsko-geološko-građevinskog fakulteta ostvarenih po projektima RIS RESTORE,IPA RESPONS I UNEP do njihovog okončanja.
5. Izuzetno, od stava (4) ovog člana, primljeni a neutrošeni transferi i donacije koje su ostvarili fakulteti/Akademija do 31.12.2022. godine na posebnom potrošačkom mjestu koriste se u skladu sa propisom o korištenju namjenskih prihoda, donacija i grantova iz stava (3) ovog člana.

**Član 30.**

**(Nenamjensko korištenje sredstava)**

 Za iznos nenamjenski utrošenih sredstava u prethodnoj godini korisniku umanjit će se budžetska sredstva u godini u kojoj je utvrđeno nenamjensko korištenje sredstva.

**Član 31.**

**(Uplata prihoda)**

 (1) Svi javni prihodi i primici Budžeta, uključujući i vlastite prihode uplaćuju se na depozitni račun javnih prihoda Budžeta i iskazuju po izvorima iz kojih potiču.

(2) Korisnici su odgovorni za blagovremenu naplatu potraživanja po osnovu vlastitih prihoda, kao i preduzimanje svih mjera za njihovu realizaciju.

 (3) Korisnici su obavezni da prilikom izrade svog dijela Budžeta, planiraju rashode koji će biti pokriveni iz vlastitih prihoda.

 (4) Na utvrđivanje vrste, načina i rokova raspodjele vlastitih prihoda korisnika primjenjuje se Uredba o vrsti vlastitih prihoda i načina i rokova raspodjele („Službene novine Tuzlanskog kantona”, broj: 17/13,6/15, 8/16,8/17,10/18, 13/18,1/19, 2/19 i 14/19).

 (5) Vlastiti prihodi korisnika mogu se koristiti do kraja fiskalne godine ili do drugog roka utvrđenog Uredbom iz stava (4) ovog člana, a neutrošeni dio prihoda postaje javni prihod.

**Član 32.**

**(Evidencije)**

 Transakcije svih prihoda i izdataka i poslovne aktivnosti iz Budžeta evidentiraju se u skladu sa federalnim propisima i na osnovu njih donesenim propisima Kantona u Pomoćnim i Glavnoj knjizi trezora.

**Član 33.**

**(Izvršavanje budžeta sa JRT)**

1. Budžet se izvršava u skladu sa prilivom sredstava na JRT.
2. Plaćanje obaveza iz osnova vanjskog i unutrašnjeg duga prioritetna je obaveza Kantona.

**Član 34.**

**(Operativni planovi)**

1. Ministarstvo finansija, na osnovu godišnjih i kvartalnih planova novčanih tokova, iskazanih po mjesecima, dostavlja korisnicima instrukciju za izradu prijedloga operativnih planova rashoda i izdataka.
2. Korisnici su dužni dostavljati prijedloge godišnjih, kvartalnih i mjeseĉnih operativnih planova u skladu sa instrukcijom Ministarstva finansija.
3. Korisnici mogu stvarati obaveze do visine sredstava odobrenih operativnim budžetom.

**Član 35.**

**(Obračun plaća, naknada i drugih prava)**

1. Isplata bruto plaća i naknada, te naknada korisnicima prava po osnovu drugih zakona, na osnovu utvrđene osnovice, može se vršiti samo do visine planiranih sredstava u Budžetu za te namjene.
2. U sluĉaju da su planirana sredstva u Budžetu za isplatu naknada iz stava (1) ovog ĉlana manja od iznosa obračunatog primjenom utvrđene osnovice, primjenjivat će se koeficijent za obraĉun.
3. Koeficijent iz stava (2) ovog ĉlana izračunava se tako da se iznos sredstava koji je planiran u Budžetu za tekuću budžetsku godinu dijeli sa iznosom koji je obraĉunat na osnovu utvrđene osnovice za obračun.
4. Isplate mjeseĉnih novčanih primanja, izvršene u skladu sa ovim članom, su definitivne i konaĉne.

**Član 36.**

**(Plaćanje obaveza korisnika)**

1. Ministarstvo finansija vrši plaćanja obaveza svih korisnika.
2. Svaki rashod i izdatak iz Budžeta mora se zasnivati na vjerodostojnoj knjigovodstvenoj ispravi kojom se dokazuje obaveza za plaćanje.
3. Odgovorna osoba korisnika prije potpisivanja knjigovodstvene isprave mora provjeriti pravni osnov i visinu obaveze koja iz nje proizlazi.
4. Ministarstvo finansija ovlašteno je za zaključivanje vansudskih nagodbi sa povjeriocima za obaveze nastale na teret budžetskih sredstava, pod uslovom da povjerioci odustaju od cjelokupnog ili dijela potraživanja po osnovu zakonskih zateznih kamata ili troškova postupka.
5. Ministarstvo finansija ovlašteno je za zaključivanje vansudskih nagodbi ili protokola sa jedinicama lokalne samouprave sa područja Kantona za potraživanja zakonskih zateznih kamata dosuđenih u korist Budžeta i na teret Budžeta, kojim se uređuje način odgođenog izvršenja obaveze plaćanja, najduže na period do tri godine ili otpis cjelokupnog ili dijela obaveze. Na vansudsku nagodbu ili protokol saglasnost daje Vlada Kantona.
6. Vansudska nagodba ili protokol iz stava (5) ovog člana kojim se uređuje otpis cjelokupnog ili dijela obaveze po osnovu zakonske zatezne kamate dosuđene u korist Budžeta, može se zaključiti pod uslovom da je jedinica lokalne samouprave izmirila obaveze prema Budžetu po osnovu utvrđenog glavnog duga.
7. Avansna plaćanja na teret budžetskih sredstava, namjenskih sredstava i vlastitih prihoda mogu biti ugovorena u visini do 50% procjenjene vrijednosti ugovora, a za ugovore čija procjenjena vrijednost prelazi 80.000,00 KM bez PDV-a, korisnik je obavezan pribaviti bankovnu garanciju.
8. Na postupak realizacije sredstava za projekte iz IPA fondova planiranih na JU Univerzitet u Tuzli primjenjuje se Uputstvo o postupku realizacije sredstava za projekte iz IPA fondova na JU Univerzitet u Tuzli broj:10/1-14-01139-1/19 od 01.07.2019.godine.

**Član 37.**

**(Stvaranje obaveza korisnika)**

1. Korisnici ne smiju stvarati obaveze iznad iznosa odobrenog operativnog budžeta kroz operativne planove za tog korisnika.
2. Rashodi i izdaci svakog korisnika ne mogu prelaziti iznose alociranih budžetskih sredstava odobrenih za svaki mjesec ili drugi vremenski period, koje je utvrdilo Ministarstvo finansija, osim uz saglasnost Ministarstva finansija.
3. Ministar finansija ima pravo rješenjem obustaviti od izvršenja odluku koja je u suprotnosti sa ovim zakonom.
4. Korisnici doznačenih transfera ili zajmova dužni su dostaviti izvještaj o namjenskom utrošku sredstava.
5. U sluĉaju da korisnici iz stava (4) ovog ĉlana ne dostave izvještaj o namjenskom utrošku sredstava neće imati pravo aplicirati za dodjelu sredstava u narednoj fiskalnoj godini.

**Član 38.**

**(Operativni budžeti)**

(1) Ministarstvo finansija donosi instrukciju o pripremanju i podnošenju operativnih budžeta korisnika.

(2) Korisnici pripremaju i podnose prijedloge operativnih budžeta Ministarstvu finansija.

 (3) Prijedlozi operativnih budžeta obuhvataju rashode za svaki mjesec.

 (4) Ministarstvo finansija izvještava korisnike o odobrenim operativnim budžetima.

(5) Ministarstvo finansija vrši usklađivanje odobrenih operativnih planova korisnika nakon donošenja odluka i rješenja o unutrašnjim preraspodjelama i izmjena i dopuna Budžeta.

 (6) Korisnici su obavezni prije svakog novog zapošljavanja dobiti pismenu saglasnost Vlade Kantona. Pod novim zapošljavanjem u smislu ovog stava podrazumijevaju se zapošljavanja na određeno vrijeme, neodređeno vrijeme, zapošljavanja po osnovu svih vidova sufinansiranja, zapošljavanje pripravnika a čije zapošljavanje podrazumijeva korištenje budžetskih i namjenskih sredstava i čiji se obračun plaća, naknada i dodataka vrši u Ministarstvu finansija..

 (7) Izuzetno od stava (6) ovog člana, a u skladu sa članom 101. Zakona o srednjem obrazovanju i odgoju-prečišćen tekst („Službene novine Tuzlanskog kantona”, br.10/20,11/20,8/21 i 11/21) i članom 82. Zakona o osnovnom odgoju i obrazovanju-prečišćen tekst („Službene novine Tuzlanskog kantona”, br. 10/20,8/21 i 11/21) saglasnost za novo zapošljavanje daje Ministarstvo obrazovanja i nauke.

 (8) JU Univerzitet u Tuzli obavezan je prije svakog raspisivanja konkursa za izbor u naučno-nastavna i saradnička zvanja, bez zasnivanja radnog odnosa na fakultetima JU Univerzitet u Tuzli, dobiti saglasnost Vlade Kantona.

 (9) Izuzetno od stava (6) ovog člana, pismenu saglasnost za novo zapošljavanje u oblasti pravosuđa u slučaju odlaska u penziju zaposlenika, internog premještaja ili preuzimanja i privremenog preuzimanja zaposlenika daje Ministarstvo pravosuđa i uprave, uz prethodno pribavljeno mišljenje Ministarstva finansija. Ministarstvo pravosuđa i uprave obavezno je odlučiti o davanju saglasnosti u roku od 8 dana od dana prijema zahtjeva korisnika.

**Član 39.**

**(Izvršavanje Budžeta)**

 (1) U okviru iznosa odobrenih operativnim budžetima, korisnici izdaju zahtjev za plaćanje zajedno sa neophodnom dokumentacijom i listom prioriteta po korisnicima i izdacima i vode evidenciju o budžetskim, odnosno platnim transakcijama koristeći podatke automatizovanog sistema Glavne knjige trezora, u skladu sa instrukcijama ministarstva finansija.

 (2) Korisnici su dužni postupati u skladu sa odredbama Uputstva o izvršavanju Budžeta sa Jedinstvenog računa Trezora („Službene novine Tuzlanskog kantona”, broj: 9/08).

 (3) Korisnici su dužni obavijestiti dobavljače i druge zainteresovane strane, na njihov zahtjev, o stanjima njihovih obaveza i potraživanja.

(4) Ako se u toku godine ukine korisnik iz oblasti obrazovanja, neutrošena sredstva za njegove rashode i izdatke prenose se korisniku koji preuzima njegove poslove, o čemu odluku na prijedlog Ministarstva obrazovanja i nauke donosi Vlada Kantona.

 (5) U slučaju iz stava (4) ovog člana, Vlada Kantona, na prijedlog Ministarstva obrazovanja i nauke, dužna je formirati komisiju za popis imovine, obaveza i potraživanja.

**Član 40.**

**(Rokovi korištenja aproprijacija)**

1. Odobrene aproprijacije za fiskalnu godinu mogu se koristiti do 31. januara naredne godine.

 (2)Aproprijacije se mogu prenositi u narednu fiskalnu godinu za finansiranje kapitalnih projekata iz posebnih fondova.

 (3)Aproprijacije u svrhe finansiranja višegodišnjih kapitalnih projekata, prenose se u narednu fiskalnu godinu prema iznosima i vremenskom rasporedu utvrđenom u DOB-u.

**Član 41.**

**(Prioriteti izvršavanja Budžeta)**

(1) Budžet će se izvršavati po sljedećim prioritetima:

 1. otplate kamata i duga Kantona,

 2. plaće i naknade troškova svih zaposlenih kod budžetskih korisnika,

 3. transferi za socijalnu politiku,

 4. transferi za BIZ

 5. transferi za poljoprivredu,

 6. tekući transferi i kapitalni izdaci,

 7. ostalo.

 (2) Izuzetno, Budžet će se izvršavati promjenom redoslijeda prioriteta utvrđenih u stavu (1) ovog člana, kada to zahtijeva tekuća likvidnost ili druge okolnosti na koje Ministarstvo finansija ili Vlada Kantona ne mogu uticati.

**Član 42.**

**(Preraspodjele rashoda i izdataka)**

 (1) Ministar finansija, na zahtjev korisnika, donosi rješenje o preraspodjeli sredstava na budžetskim stavkama:

1. u visini do 10% ukupno odobrenih rashoda za tog budžetskog korisnika,
2. izdataka za tog budžetskog korisnika.

 (2) Preraspodjela iz stava (1) tačka a) ovog člana može se odobriti u okviru ekonomskog koda i između ekonomskih kodova kako slijedi:

1. 611000 – plaće i naknade troškova zaposlenih do 10%
2. 612000 - doprinosi poslodavca do 10%
3. 613000 - izdaci za materijal, sitan inventar i usluge do 10%
4. 614000 – tekući transferi i drugi tekući rashodi do 10%
5. 615000 - kapitalni transferi do 10%
6. 616000 – izdaci za kamate do 10%

 (3) Preraspodjela iz stava (1). tačka b) ovog člana vrši se na poziciji 820000-Kapitalni izdaci samo u okviru tog potrošačkog mjesta, i može se odobriti bez obzira na obim i vrstu izdataka koji se preraspodjeljuju.

 (4) U okviru odobrenog Budžeta, preraspodjela planiranih rashoda (ne uključujući izdatke), izuzetno je dozvoljena i između korisnika, o čemu odlučuje Vlada Kantona na prijedlog Ministarstva finansija.

 (5) Uz zahtjev za preraspodjelu odobrenih sredstava, korisnik mora priložiti odgovarajuću dokumentaciju na osnovu koje se Ministarstvu finansija daju na uvid razlozi za dodatnim sredstvima na budžetskoj stavci koja se povećava do kraja godine, odnosno razlozi za smanjenje odobrenih budžetskih stavki.

**Član 43.**

**(Tekuća rezerva)**

 (1)Nepredviđeni rashodi i izdaci za koje u Budžetu nisu planirana sredstva ili rashodi i izdaci za koje se tokom godine pokaže da za njih nisu utvrđena dovoljna sredstva jer ih pri planiranju Budžeta nije bilo moguće predvidjeti, podmiruju se iz sredstava tekuće rezerve utvrđene Budžetom.

 (2) Sredstva tekuće rezerve mogu se odobriti korisnicima, drugim nivoima vlasti i ostalim korisnicima, (u daljem tekstu:korisnici sredstava).

 (3) Pod nepredviđenim rashodima i izdacima za koje u Budžetu nisu planirana sredstva ili rashodima i izdacima za koje se tokom godine pokaže da za njih nisu utvrđena dovoljna sredstva jer ih pri planiranju Budžeta nije bilo moguće predvidjeti podrazumijevaju se rashodi i izdaci nastali usljed okolnosti koje korisnici sredstava nisu mogli predvidjeti na početku fiskalne godine ili rashodi i izdaci nastali usljed okolnosti na koje korisnici sredstava nisu mogli uticati, a mogu dovesti do ugrožavanja zdravlja ljudi, materijalnih dobara i funkcionisanja rada kod korisnika sredstava.

**Član 44.**

**(Korisnici tekuće rezerve)**

 (1) Pod drugim nivoima vlasti u smislu člana 43. stav (2) ovog zakona, podrazumijevaju se općine i gradovi na području Kantona.

 (2) Pod ostalim korisnicima u smislu člana 43. stav (2) ovog zakona podrazumijevaju se svi ostali korisnici koji koriste sredstva Budžeta, a nisu definisani kao korisnici ili drugi nivoi vlasti.

**Član 45.**

**(Kriteriji za korištenje tekuće rezerve)**

 (1) Korisnicima može se odobriti korištenje sredstava tekuće rezerve ukoliko ispunjavaju jedan od sljedećih kriterija:

1. finansiranje nepredviđenih rashoda i izdataka za tekuću fiskalnu godinu,
2. finansiranje nepredviđenih izdataka za sponzorstva i pokroviteljstva, kada se kao sponzor ili pokrovitelj pojavljuje Vlada Kantona.
3. sufinansiranje odobrenih programa/projekata finansiranih iz drugih izvora, a koji se realiziraju sa domaćim ili inostranim partnerom ili drugim nivoom vlasti.

(2) Drugim nivoima vlasti može se odobriti korištenje sredstava tekuće rezerve u slučaju elementarnih nepogoda i drugih prirodnih nesreća, pod uslovom da je stanje elementarne nepogode proglašeno od strane nadležnog organa.

(3) Ostalim korisnicima može se odobriti korištenje sredstava tekuće rezerve u slučaju:

1. finansiranje dijela nepredviđenih troškova za učešće pojedinaca i udruženja građana ili sportskih klubova sa područja Kantona na svjetskim, evropskim i državnim takmičenjima, manifestacijama i skupovima, ako se takvo učešće nije moglo predvidjeti na početku fiskalne godine,
2. finansiranje nepredviđenih projekata od interesa za Kanton,
3. u drugim slučajevima kada Vlada Kantona utvrdi da je korištenje sredstava tekuće rezerve za pokriće nepredviđenih troškova ostalih korisnika od interesa za Kanton.
4. Sredstva tekuće rezerve ne mogu se koristiti za pozajmljivanje.

**Član 46.**

**(Odluka o korištenju tekuće rezerve)**

(1) Odluku o korištenju sredstava tekuće rezerve donosi Vlada Kantona u skladu sa kriterijima za upotrebu sredstava tekuće rezerve utvrđenih ovim zakonom na prijedlog Ministarstva finansija.

 (2) Prijedlog odluke resornog ministarstva iz stava (1) ovog člana obavezno sadrži obrazloženje razloga za korištenje sredstava tekuće rezerve u skladu sa kriterijima utvrđenim članom 45. ovog zakona.

 (3) Ministarstvo finansija obavezno tromjesečno izvještava Vladu Kantona o korištenju sredstava tekuće ezerve.

 (4) Vlada Kantona polugodišnje izvještava Skupštinu Kantona o korištenju sredstava tekuće rezerve.

**Član 47.**

**(Usmjeravanje prihoda)**

 Prihodi ostvareni iznad planiranih Budžetom mogu se rasporedit posebnom odlukom Vlade Kantona u tekuću rezervu ili za pokriće deficita, a ako se ostvare 5% iznad planiranih rasporedit će se izmjenama i dopunama Budžeta (rebalansom Budžeta).

**Član 48.**

**(Planiranje likvidnosti)**

 (1)Ministarstvo finansija izrađuje planove novĉanih tokova iz ĉlana 34. ovog zakona, kojima se predviđa priliv i odliv sredstava na JRT, a koji predstavljaju osnovu za izvršavanje Budžeta.

 (2) Pri izradi planova novĉanih tokova Ministarstvo finansija koristi informacije iz različitih izvora:

1. krajnje stanje JRT za prethodni period,

2. predviđanja svih prihoda i primitaka na JRT,

3. predviđanja svih rashoda i izdataka,

4. predviđanja servisiranja dugova,

5. projekcije inostrane pomoći i pozajmljivanja i

6. kretanja kljuĉnih makroekonomskih parametara.

 (3) Plan novĉanih tokova razmatra i odobrava Odbor za likvidnost Budžeta, kojeg imenuje Ministar finansija. Na odobreni Plan novčanih tokova saglasnost daje Vlada Kantona.

 (4) U skladu sa planom novĉanih tokova i raspoloživim novĉanim sredstvima vrši se alokacija sredstava Korisnicima, za izmirenje obaveza.Vlada Kantona može zadužiti Ministarstvo finansija da poveća alokaciju sredstava Korisnicima iznad odobrenog Plana novčanih tokova..

 (5) Ukoliko je planiran deficit, u plan novĉanih tokova ukljuĉuju se i preporuke o potrebnim korektivnim mjerama.

 (6) Izuzetno, u slučaju nedostatka novčanih sredstava za isplatu bruto plaća zaposlenih kod korisnika, Vlada Kantona, na prijedlog Ministarstva finansija, može donijeti odluku o pozajmljivanju neangažovanih novčanih sredstava sa podračuna otvorenih u okviru JRT u iznosu nedostajućeg dijela sredstava.

 (7) Nakon realizacije odluke iz stava (6) ovog člana,Ministarstvo finansija izvršit će povrat pozajmljenih novčanih sredstava iz narednih tekućih priliva sa transakcijskog računa u korist podračuna sa kojih su novčana sredstva pozajmljena.

 (8) U periodu dok traje povrat pozajmljenih novčanih sredstava, moguće je vršiti plaćanje obaveza koje su utvrđene u odluci Vlade Kantona iz stava (6) ovog člana.

**Član 49.**

**(Osiguravanje sredstava korisnicima)**

 (1) Sredstva Budžeta osiguravaju se korisnicima koji su u Posebnom dijelu Budžeta određeni za nosioce sredstava na pojedinim pozicijama.

 (2) Korisnici sredstva koriste samo za namjene koje su određene Budžetom, i to do iznosa alociranog za tog Korisnika.

**Član 50.**

**(Investiranje i oročavanje sredstava)**

1. Ministarstvo finansija može investirati bilo koji iznos sredstava koji je na JRT, a koji trenutačno nije potreban za izvršavanje planiranih budžetskih obaveza.
2. Investiranje neangažiranih javnih sredstava iz stava (1) ovog ĉlana izvršavati će se iskljuĉivo u svrhu povećanja resursa Budžeta u skladu sa uslovima propisanim Zakonom o investiranju javnih sredstava („Službene novine Federacije BiH”, br. 77/04 i 48/08).
3. Svi prihodi koji su stečeni investiranjem javnih sredstava iz stava (1) ovog ĉlana uplaćuju se na JRT.
4. Ministarstvo finansija može kod izabrane transakcijske banke oročiti slobodna novčana sredstva koja se nalaze na JRT na period koji ne može biti duži od kraja fiskalne godine.
5. Svi prihodi koji su steĉeni oročavanjem slobodnih sredstava iz stava (4) ovog ĉlana uplaćuju se na JRT.

**Član 51.**

**(Povrat sredstava u Budžet)**

1. Ukoliko se naknadno utvrdi da je isplata iz Budžeta izvršena nezakonito i/ili nenamjenski, Korisnik je dužan odmah zahtijevati povrat budžetskih sredstava na JRT.
2. Ako se budžţetskim nadzorom utvrdi da su sredstva korištena suprotno zakonu, ministar finansija donosi rješenje o povratu sredstava na JRT.

**VII. ZADUŽIVANJE I UPRAVLJANJE DUGOM**

**Član 52.**

**(Kratkoročno zaduženje)**

 (1) Finansijske obaveze preuzete u ime i za račun Kantona u skladu sa zakonom i drugim propisima čine dug Kantona i obaveze su Kantona.

 (2) Kanton se može kratkoročno zadužiti unutar države u svrhu privremenog finansiranja deficita nastalog iz gotovinskog toka.

 (3) Kratkoročni dug iz stava (2) ovog člana otplatit će se u tekućoj fiskalnoj godini i niti u jednom vremenskom periodu u toku tekuće fiskalne godine ne smije preći 5% ostvarenih prihoda bez primitaka, u prethodnoj fiskalnoj godini.

**Član 53.**

**(Stvaranje obaveza)**

 (1) Kanton može stvoriti obaveze po osnovu zaduživanja ili izdavanja garancija.

 (2) O visini zaduživanja i garancijama odlučuje Skupština Kantona, na prijedlog Vlade Kantona

 (3) Otplata duga Kantona predstavlja obavezu Kantona.

 (4) Dug grada ili općina sa područja Kantona ne predstavlja direktnu ili indirektnu obavezu Kantona, izuzev ukoliko Ministarstvo finansija u skladu sa odlukom Skupštine Kantona nije izdalo garancije u vezi sa kreditom grada ili općine.

**Član 54.**

**(Svrhe zaduženja)**

 Kanton se može zadužiti u sljedeće svrhe:

 1. za finansiranje budžetskog deficita,

 2. za finansiranje kapitalnih investicija i posebnih programa odobrenih od Skupštine Kantona,

 3. za refinansiranje ukupnog ili dijela neizmirenog duga Kantona,

 4. plaćanje po osnovu izdatih garancija Kantona u potpunosti ili djelimično u slučajevima kada zajmoprimac ne isplati svoje obaveze.

**Član 55.**

**(Svrhe izdavanja garancija)**

 (1) Kanton može izdati garanciju samo za finansiranje kapitalnih investicija i samo pod uslovom da je pravno lice koje je zajmoprimac sredstava pravno lice čiji je većinski vlasnik Kanton ili je pod nadzorom Kantona.

 (2) Kanton može izdati garanciju za finansiranje kapitalne investicije i za pravno lice koje je zajmoprimac sredstava, čiji je većinski vlasnik grad ili općina, ili pod nadzorom grada ili općine, ukoliko se kapitalne investicija finansira iz sredstava međunarodnih finansijskih institucija, sve pod uslovom da garanciju izda Bosna i Hercegovina i Federacija Bosne i Herceovine.

 (3) Prije izdavanja garancije iz stava (2) ovog člana, grad ili općina na čijem području će se realizovati kapitalna investicija, obavezna je prethodno dostaviti izdatu garanciju gradskog ili općinskog vijeća.

 (4) Ministarstvo finansija vodi popis duga, izdatih jemstava i zajmova, aevidentira ih u sistemu Glavne knjige Trezora.

**Član 56.**

**(Instrumenti obezbjeđenja)**

(1) O obliku zajma i vrsti instrumenta obezbjeđenja odlučuje Vlada Kantona.

(2) Ugovore o zaduživanju Budžeta i izdavanju garancija potpisuje ministar finansija.

**Član 57.**

**(Način pokrića deficita)**

(1) Obaveze, uknjižene a neizmirene do 31.12.2022.godine, po osnovu rashoda i izdataka, mogu se izvršavati na teret prihoda i primitaka tekuće fiskalne godine.

 (2) Obaveze, uknjižene a neizmirene do 31.12.2022.godine, po osnovu rashoda i izdataka, mogu se izvršavati i na sljedeće načine:

 - zaduženjem kod MMF-a, putem ugovora o supsidijarnom zaduženju,

* zaduženjem kod komercijalnih banaka ili
* izdavanjem vrijednosnih papira.

**VIII. RAČUNOVODSTVO, NADZOR I IZVJEŠTAVANJE BUDŽETA**

**Član 58.**

**(Odgovornost za stvaranje obaveza)**

 (1) Ministri i rukovodioci korisnika i drugih tijela odgovorni su za računovodstvo, unutašnju kontrolu i nadzor svojih ministarstava uključujući korisnike i potrošačke jedinice, odnosno organa i tijela koja spadaju u njihovu nadležnost.

 (2) Ministri i rukovodioci korisnika i drugih tijela odgovorni su za svaki nalog za plaćanje, knjiženje i druge naloge date putem Obrasca 1.- zahtjev za nabavku, Obrasca 2.- unos grupe faktura, Obrasca 3.- grupa naloga za knjiženje i Obrasca 4.- dobavljači, propisanih Uputstvom o izvršavanju budžeta sa Jedinstvenog računa trezora („Službene novine Federacije Bosne i Hercegovine”, broj: 34/16) .

 (3) Ministri i rukovodioci korisnika isključivo su odgovorni za stvaranje obaveza korisnika.

 (4) Ministar finansija je, pored upravljanja prihodima i izdacima Ministarstva finansija, odgovoran u ime Vlade Kantona za računovodstvo i unutrašnji nadzor transakcija zaduživanja i izmirenja duga.

**Član 59.**

**(Računovodstvena načela)**

 Budžetsko računovodstvo zasniva se na računovodstvenim načelima i vodi po načelu dvojnog knjigovodstva i na računima računskog plana Budžeta.

**Član 60.**

**(Načelo modificiranog nastanka događaja)**

 (1) Priznavanje prihoda i primitaka, te rashoda i izdataka putem sistema Glavne knjige trezora provodi se po načelu modificiranog nastanka događaja.

 (2) Prihodi i primici priznaju se samo u onom periodu kada su mjerljivi i raspoloživi, to jest kada su uplaćeni na JRT.

 (3) Rashodi i izdaci priznaju se na osnovu nastanka poslovnog događaja (obaveze) i u izvještajnom periodu na koji se odnose nezavisno o plaćanju.

**Član 61.**

**(Budžetski nadzor)**

1. Budžetski nadzor je inspekcijski nadzor zakonitosti, blagovremenosti i namjenskog korištenja budžetskih sredstava kojim se nalažu mjere za otklanjanje utvrđenih nezakonitosti i nepravilnosti.
2. Budžetski nadzor obuhvata nadzor raĉunovodstvenih, finansijskih i ostalih poslovnih dokumenata subjekata nadzora.
3. Budžetski nadzor vrši se na način i po procedurama utvrđenim Federalnim zakonom.

**Član 62.**

**(Interna kontrola i interna revizija)**

(1) Ministri su odgovorni za interni nadzor ministarstva i korisnika koji spadaju u njihovu nadležnost.

 (2) Korisnici su obavezni urediti sistem interne kontrole u skladu sa međunarodnim standardima interne kontrole, kako bi se obezbijedilo da izvršavaju aktivnosti u okviru osnovne djelatnosti.

 (3) U skladu sa instrukcijama Ministarstva finansija, svi korisnici pripremaju tromjesečne finansijske izvještaje sa obrazloženjima koja se odnose na programske rezultate izvršenja Budžeta.

(4) Izvještaji iz stava (3) ovog člana podnose se ministru finansija u roku od 30 dana nakon isteka svakog tromjesečja.

 (5) Praćenje i ocjenjivanje sistema internih kontrola vrši interna revizija, u skladu sa propisima kojima se reguliše oblast interne revizije.

**Član 63.**

**(Finansijsko izvještavanje)**

 (1) Korisnici su dužni dostaviti periodične izvještaje za periode: od 1. januara do 31. marta, od 1. januara do 30. juna i od 1. januara do 30. septembra Ministarstvu finansija u roku 20 dana po isteku obračunskog perioda, a za period od 1. januara do 31. decembra prethodne godine do 28. februara tekuće godine.

 (2) Ministarstvo finansija periodične izvještaje za nivo opština i gradova dostavlja Federalnom Ministarstvu finansija, a periodični izvještaj za budžet Kantona dostavlja Vladi Kantona i Federalnom Ministarstvu finansija za periode od 1. januara do 31. marta, od 1. januara do 30. juna i od 1. januara do 30. septembra u roku od 30 dana po isteku obračunskog perioda, a za period od 1. januara do 31. decembra prethodne godine do 15. marta tekuće godine.

 (3)Korisnici i vanbudžetski fondovi obavezni su izraditi godišnji obračun za prethodnu godinu i dostaviti ih Ministarstvu finansija, najkasnije do kraja februara tekuće godine.

 (4) U sluĉaju da korisnik završni godišnji obračun ne podnese blagovremeno, Ministar finansija ima pravo da privremeno obustavi odobrenje rashoda sve dok se ne izvrši prijem godišnjeg obraĉuna.

**Član 64.**

**(Godišnji izvještaji)**

 Ministarstvo finansija dostavlja godišnje izvještaje za budžete općina i gradova i godišnji izvještaj za budžet Kantona Federalnom Ministarstvu finansija do 31. marta tekuće godine za prethodnu godinu.

**Član 65.**

**(Usvajanje godišnjeg izvještaja o izvršenju Budžeta)**

1. Ministarstvo finansija dužno je blagovremeno dostaviti Vladi Kantona izvještaj o izvršenju Budžeta za prethodnu godinu, a koji Vlada Kantona podnosi na usvajanje Skupštini Kantona u roku od šest mjeseci od završetka fiskalne godine.
2. Sadržaj izvještaja iz stava (1) ovog člana mora biti u skladu sa sadržajem i klasifikacijama računa Budžeta, kao i odredbama člana 97. Federalnog zakona.

**Član 66.**

**(Objavljivanje)**

1. Budžet, izmjena i dopuna budžeta, te odluka o privremenom finansiranju objavljuje se, na nivou glavne grupe, u "Službenim novinama Tuzlanskog kantona" u roku deset dana od dana usvajanja, odnosno donošenja.
2. Zakon o izvršavanju budžeta objavljuje se u "Službenim novinama Tuzlanskog kantona", u roku deset dana od dana donošenja.
3. Svako korištenje tekuće rezerve Vlade Kantona objavljuje se u "Službenim novinama Tuzlanskog kantona“ u roku od deset dana od dana donošenja odluke..
4. Periodiĉni i godišnji izvještaj o izvršenju Budžeta objavljuje se na službenoj stranici Ministarstva finansija u roku od deset dana od dana njihovog podnošenja.
5. Odluke o dugu i zaduživanju objavljuju se u "Službenim novinama Tuzlanskog kantona“ u roku od deset dana od dana njihovog donošenja.

**Član 67.**

**(Javne nabavke)**

 Postupak nabavke roba, vršenja usluga i ustupanja radova korisnici su obavezni vršiti u skladu sa odredbama Zakona o javnim nabavkama („Službeni glasnik Bosne i Hercegovine”, br.39/14).

**Član 68.**

**(Povrat više ili pogrešno uplaćenih prihoda)**

1. Povrat više ili pogrešno uplaćenih javnih prihoda, koji su uplaćeni u tekućoj fiskalnoj godini na depozitni račun, vrši se sa depozitnog računa Kantona iz tekućeg priliva korisnika prihoda.
2. Iznimno od stavka 1. ovog članka, ukoliko na vrsti prihoda sa koje se vrši povrat više ili pogrešno uplaćenih prihoda nema tekućeg priliva za realizaciju povrata u vremenskom razdoblju dužem od 30 dana od dana pravomoćnosti Rješenja o odobravanju povrata ili je vrsta prihoda sa koje se treba izvršiti povrat ugašena, povrat će se izvršiti sa transakcijskog računa korisnika tog prihoda.
3. Povrat više ili pogrešno uplaćenih javnih prihoda u prethodnim fiskalnim godinama vrši se sa transakcijskog računa Kantona, u pripadajućem iznosu za koji je Kanton bio korisnik prihoda, sukladno važećem Zakonu o pripadnosti javnih prihoda.
4. Povrat više ili pogrešno uplaćenih javnih prihoda vrši se sukladno Pravilniku o procedurama za povrat i preknjiženje više ili pogrešno uplaćenih javnih prihoda sa Jedinstvenog računa trezora Tuzlanskog kantona ("Službene novine Tuzlanskog kantona", br. 14/15 i 13/16).

**IX RASPOREĐIVANJE SREDSTAVA**

**Član 69.**

**(Raspoređivanje sredstava)**

Korisnici u skladu sa zakonima, svojim aktima i operativnim planovima raspoređuje slijedeća sredstva:

1. Tekući transferi - Grantovi pojedincima i neprofitnim organizacijama - potrošačka  jedinica 10010001,

2. Tekući transferi neprofitnim organizacijama - Memorijalni centar Srebrenica-Potočari - subanalitika BAX501 - potrošačka jedinica 11010001,

3. Kapitalni izdaci za korisnike budžetskih sredstava - potrošačka jedinica 11010002,

4. Troškovi manifestacija - potrošačka jedinica 11010003,

5. Organizacije i udruženja Tuzlanskog kantona - potrošačka jedinica 11010009,

6. Sredstva sa escrow računa (namjenska sredstva) - potrošačka jedinica 11010017,

7. Sredstva za utrošak prihoda od koncesija - namjenska sredstva - potrošačka jedinica 11010018,

8. Pomoć vjerskim zajednicama - potrošačka jedinica 11010020,

9. Mediji - potrošačka jedinica 11010022,

10. Podrška nedovoljno razvijenim, nerazvijenim i izrazito nerazvijenim općinama - potrošačka jedinica 11010023,

11. Podrška projektima Kantonalne privredne komore Tuzla - potrošačka jedinica 11010025,

12. Ministarstvo poljoprivrede, šumarstva i vodoprivrede - sredstva vodnih naknada - namjenska sredstva - potrošačka jedinica 14010003,

13. Kantonalna uprava za šumarstvo - potrošačka jedinica 14050001,

14. Promjena namjene poljoprivrednog zemljišta - namjenska sredstva - potrošačka jedinica 14010001,

15. Sredstva veterinarstva - potrošačka jedinica 14010001,

16. Podrška poljoprivredi i ruralnom razvoju - potrošačka jedinica 14010002,

17. Sredstva od naknade za zakup sportsko-privrednih lovišta - namjenska sredstva - potrošačka jedinica 14010001,

18. Ministarstvo finansija - tekući transfer pojedincima - subanalitika GAD501 - refundacija sudskih i administrativnih taksi u postupku upisa u nadležni registar - potrošačka jedinica 16010001,

19. Ministarstvo prostornog uređenja i zaštite okolice - ekološke naknade - namjenska sredstva i budžetska sredstva (izvor 10) - potrošačka jedinica 18010002,

20. Ministarstvo prostornog uređenja i zaštite okolice - naknade za korištenje podataka premjera i katastra zemljišta, popisnog katastra i katastra komunalnih uređaja - namjenska sredstva - potrošačka jedinica 18010001,

21. Tekući transferi - potrošačka jedinica 19010001,

22. Kapitalni transfer drugim nivoima vlasti - JAE100 - sufinansiranje nabavke opreme za JZU UKC Tuzla i Opću bolnicu "Dr. Mustafa Beganović" Gračanica - potrošačka jedinica 19010001,

23. Tekući transferi iz dopunskih prava BIZ-a i ostala izdvajanja korisnicima iz oblasti BIZ-a - potrošačka jedinica 20010002,

24. Boračke organizacije i udruženja Tuzlanskog kantona - potrošačka jedinica 20020001,

25. Ministarstvo trgovine, turizma i saobraćaja - naknada za obavljeni tehnički pregled vozila koja pripada Kantonu - namjenska sredstva - potrošačka jedinica 22010001,

26.Ministarstvo trgovine, turizma i saobraćaja - kapitalni transferi neprofitnim organizacija (funkcija 473), kapitalni transferi javnim preduzećima (funkcija 473), kapitalni transfer privatnim preduzećima i poduzetnicima - MAE401 - pomoć privrednim subjektima u oblasti turizma i ugostiteljstva - potrošačka jedinica 22010001,

27. Ministarstvo trgovine, turizma i saobraćaja - kapitalni transferi javnim preduzećima (funkcija 471)- potrošačka jedinica 22010001

28. Ministarstvo trgovine, turizma i saobraćaja – JP Međunarodni aerodrome Tuzla-subvencije javnim preduzećima- potrošačka jedinica 22010002

29. Ministarstvo za rad, socijalnu politiku i povratak - potrošačka jedinica 23010001,

30. Podrška povratku prognanih lica - potrošačka jedinica 23040001,

31. Materijalno zbrinjavanje socijalno ugroženih - potrošačka jedinica 23040002,

32. Jednokratne pomoći - potrošačka jedinica 23020008,

33. Materijalno zbrinjavanje lica u stanju socijalne potrebe - potrošačka jedinica 23020009,

34. Subvencija za djecu, učenike i studente - potrošačka jedinica 23020013,

35. Subvencija troškova prevencije ovisnosti o drogama, prevencije intervencije i resocijalizacije maloljetničke delikvencije - potrošačka jedinica 23020019,

36. Podrška pronatalitetnoj politici Kantona - potrošačka jedinica 23020023,

37. Obilježavanje jubileja i održavanje manifestacija u obrazovanju - potrošačka jedinica 24010020,

38. Nauka - potrošačka jedinica 24010019,

39. Predškolski odgoj i obrazovanje - potrošačka jedinica 24010023,

40. Subvencioniranje troškova ishrane i smještaja studenata - potrošačka jedinica 24010024,

41. Fond za kreditiranje studenata - potrošačka jedinica 24010025,

42. Stipendiranje učenika srednjih škola za deficitarna zanimanja - potrošačka jedinica 24010026,

43. Tekući transferi pojedincima - subanalitika OBD205 - stipendiranje posebno nadarenih učenika osnovnih škola - potrošačka jedinica 24010018,

44. Tekući transferi pojedincima - subanalitika OCD206 - stipendiranje posebno nadarenih učenika srednjih škola - potrošačka jedinica 24010018,

45. Tekući transferi pojedincima - subanalitika ODD207 - stipendiranje posebno nadarenih redovnih studenata javne visokoškolske ustanove - potrošačka jedinica 24010018,

46. Tekući transferi pojedincima - subanalitika OAD200 - stipendiranje učenika osnovnih i srednjih škola sa invaliditetom i redovnih studenata sa invaliditetom javne visokoškolske ustanove - potrošačka jedinica 24010018,

47. Kantonalna uprava civilne zaštite - grantovi drugim nivoima vlasti - potrošačka jedinica 26010001,

48. Kantonalna uprava civilne zaštite - namjenska sredstva za zaštitu od požara i vatrogastvo - potrošačka jedinica 26010001,

49. Kantonalna uprava civilne zaštite - namjenska sredstva - posebna naknada za zaštitu od prirodnih i drugih nesreća - potrošačka jedinica 26010002,

50. Intervencije javnim preduzećima i privrednim društvima - potrošačka jedinica 31010002,

51. Podrška razvoju Kantona - potrošačka jedinica 31010003,

52. Tjelesna kultura i sport - potrošačka jedinica 32010002,

53. Podrška u oblasti kulture - potrošačka jedinica 32010003,

54. Podrška mladima - potrošačka jedinica 32010004.

**Član 70.**

**(Raspoređivanje sredstava-Skupština Kantona)**

 Raspored sredstava iz člana 69. tačka 1. predsjednik Skupštine Kantona vrši u skladu sa Pravilnikom o kriterijima za korištenje sredstava o kojima odlučuje predsjednik Skupštine Tuzlanskog kantona, broj: 01-02-633-1/06 od 26.09.2006. godine, koji je donijela Administrativna komisija Skupštine Tuzlanskog kantona.

**Član 71.**

**(Raspoređivanje sredstava-Vlada Kantona)**

 (1) Raspored sredstava iz člana 69. tačka 2. Vlada Kantona vrši na osnovu donesenih odluka za prethodno dostavljeni projekat Memorijalnog centra Srebrenica- Potočari.

 (2) Raspored sredstava iz člana 69. tačka 3. Vlada Kantona vrši u skladu sa svojim donesenim programom.

 (3) Sredstva iz člana 69. tačka 4. raspoređivat će Vlada Kantona u skladu sa programom o određivanju manifestacija od interesa za Kanton, po prethodno utvrđenim kriterijima koje donosi Vlada Kantona, izuzev dijela sredstava namijenjenih za manifestacije koja se odobravaju po pojedinačnim odlukama Vlade Kantona, uz prethodno podnesen zahtjev organizatora manifestacije.

 (4) Sredstva iz člana 69. tačka 5. raspoređivat će se putem tekućeg mjesečnog transfera po prethodno donesenoj odluci Vlade Kantona o utvrđivanju sredstava namijenjenih nacionalnim kulturnim društvima: Bošnjačka zajednica kulture "Preporod", Hrvatsko kulturno društvo "Napredak", Hrvatsko društvo "Hrvatski dom" Tuzla i Srpsko kulturno prosvjetno društvo "Prosvjeta"; Srpskom građanskom vijeću Pokret za ravnopravnost Tuzlanskog kantona, Savezu udruženja slijepih građana Tuzlanskog kantona, Savezu udruženja građana penzionera /umirovljenika Tuzlanskog kantona, Uniji civilnih žrtava rata i porodica civilnih žrtava rata Tuzlanskog kantona, Radničkom sportskom društvu "Sloboda" Tuzla - Kuća sporta, Fondaciji Istina Pravda Pomirenje, Crvenom križu Tuzlanskog kantona, Udruženju Amica Educa Tuzla, Udruženju porodica i prijatelja djece oboljele od leukemije i drugih malignih oboljenja "Pipol" Tuzla i Centru za ranu intervenciju i rehabilitaciju djece sa teškoćama u razvoju "Mali svijet" Lukavac.

 (5) Raspored sredstava iz člana 69. tačka 6. vršit će se po programu Vlade Kantona za subvencioniranje dijela kamatne stope privrednim subjektima, sanaciju i restruktuiranje privrednih subjekata, pomoći privrednim subjektima u poteškoćama i kupovinu dionica ili udjela u privrednim društvima iz sredstava ostvarenih u procesu privatizacije i deponovanih kod Razvojne banke Federacije BiH (sredstava na escrow računu). Subvencioniranje dijela kamatne stope privrednim subjektima uredit će se posebnim pravilnikom koji donosi Vlada Kantona na prijedlog resornog ministarstva.

 (6) Raspored sredstava iz člana 69. tačka 7. Vlada Kantona vrši u skladu sa svojim donesenim programom, izuzev sredstava namijenjenih za izmirenje dospjelog kantonalnog dijela obaveza vezanih za realizaciju Programa sufinansiranja Projekta izgradnje kanalizacije i vodosnabdijevanja općine Ćelić broj: 02/1-14-11644/11 od 10.06.2011. godine, a koja se odobravaju po posebnim odlukama Vlade Kantona.

 (7) Raspored sredstava iz članka 69. točka 8. realizira se sukladno odluci o utvrđivanju kriterija, uvjeta i postupaka za raspodjelu sredstava vjerskim zajednicama i programom Vlade Kantona za raspodjelu sredstava namijenjenih Islamskoj Zajednici - Muftijstvo Tuzlansko, Katoličkoj crkvi za Franjevački samostan "Sv. Petra i Pavla" Tuzla i za župe na području Tuzlanskog kantona i Srpskoj Pravoslavnoj - Crkvena opština Tuzlanska u Tuzli. Realizacija sredstava utvrđenih programom vršit će se putem pojedinačnih odluka Vlade Kantona.

 (8) Raspored sredstava iz člana 69. tačka 9. Vlada Kantona vrši po postupku javnog oglašavanja u skladu sa odlukom Vlade Kantona o utvrđivanju kriterija, uslova i postupaka za raspodjelu. Program raspodjele sredstava iz ovog stava donosi Vlada Kantona.

 (9) Raspored sredstava iz člana 69. tačka 10. vrši se u skladu sa Zakonom o podršci nedovoljno razvijenim, nerazvijenim i izrazito nerazvijenim jedinicama lokalne samouprave u Tuzlanskom kantonu ("Službene novine Tuzlanskog kantona", broj: 16/20).

 (10) Raspored sredstava iz člana 69. tačka 11. Vlada Kantona vrši na osnovu donesenih odluka, po prethodno dostavljenim projektima od Kantonalne privredne komore Tuzla.

**Član 72.**

**(Raspoređivanje sredstava-Ministarstvo poljoprivrede,šumarstva i vodoprivrede)**

 (1) Raspored sredstava iz člana 69. tačka 12., vrši se u skladu sa programom ulaganja sredstava vodnih naknada u oblast vodoprivrede na području Kantona koji donosi resorno ministarstvo, izuzev sredstava namjenjenih za izmirenje obaveza po osnovu otplata kredita.Na program iz ovog stava saglasnost daje Vlada Kantona. Na osnovu donesenog programa, resorno ministarstvo donosi pojedinačne odluke o odobravanju finansijskih sredstava.

 (2) Raspored sredstava iz člana 69. tačka 13. vršit će se u skladu sa programom utroška sredstava, prikupljenih u skladu sa Zakonom o šumama („Službene novine Tuzlanskog kantona“broj:7/17,8/20 i 3/21), koji donosi resorno ministarstvo. Na program iz ovog stava saglasnost daje Vlada Kantona. Na osnovu donesenog programa, resorno ministarstvo donosi pojedinačne odluke o odobravanju finansijskih sredstava.

 (3) Raspored sredstava iz člana 69. tačka 14. vrši se u skladu sa programom korištenja sredstava prikupljenih od promjene namjene poljoprivrednog zamljišta koji donosi resorno ministarstvo. Na program iz ovog stava saglasnost daje Vlada Kantona. Na osnovu donesenog programa, resorno ministarstvo donosi pojedinačne odluke o odobravanju finansijskih sredstava.

 (4) Raspored sredstava iz člana 69. tačka 15., vrši se u skladu sa programom mjera zdravstvene zaštite životinja koji donosi resorno ministarstvo. Na program iz ovog stava saglasnost daje Vlada Kantona. Na osnovu donesenog programa, resorno ministarstvo donosi pojedinačne odluke o odobravanju finansijskih sredstava.

 (5) Raspored sredstava iz člana 69. tačka 16. vršit će se u skladu sa Zakonom o novčanim podrškama u poljoprivredi i ruralnom razvoju Tuzlanskog kantona („Službene novine Tuzlanskog kantona“broj:8/14, 2/16, 4/18 i 12/20).

(6) Raspored sredstava iz člana 69. tačka 17. vrši se u skladu sa programom korištenja sredstava prikupljenih od naknade za zakup sportsko-privrednih lovišta koji donosi resorno ministarstvo. Na program iz ovog stava saglasnost daje Vlada Kantona. Na osnovu donesenog programa, resorno ministarstvo donosi pojedinačne odluke o odobravanju finansijskih sredstava.

**Član 73.**

**(Raspoređivanje sredstava-Ministarstvo finansija)**

 (1) Raspored sredstava iz člana 69. tačka 18. vršit će se u skladu sa Uputstvom o postupku refundacije uplaćenih sudskih i administrativnih taksi za upis u nadležni registar („Službene novine Tuzlanskog kantona“broj:1/22,6/22 i 11/22).

**Član 74.**

**(Raspoređivanje sredstava-Ministarstvo prostornog uređenja i zaštite okolice)**

 (1) Raspored sredstava iz člana 69. tačka 19., vrši se u skladu sa donesenim programom resornog ministarstva, izuzev sredstava namjenjenih za izmirenje obaveza po osnovu otplata kredita. Na program iz ovog stava saglasnost daje Vlada Kantona. Na osnovu donesenog programa, resorno ministarstvo donosi pojedinačne odluke o odobravanju finansijskih sredstava.

 (2) Raspored sredstava iz člana 69. tačka 20., vrši se u skladu sa donesenim programom resornog ministarstva. Na program iz ovog stava saglasnost daje Vlada Kantona. Na osnovu donesenog programa, resorno ministarstvo donosi pojedinačne odluke o odobravanju finansijskih sredstava.

**Član 75.**

**(Raspoređivanje sredstava-Ministarstvo zdravstva)**

 (1) Raspored sredstava iz člana 69. tačka 21. vrši resorno ministarstavo, a namijenjena su za plaćanje pruženih zdravstvenih usluga neosiguranim licima sa područja Tuzlanskog kantona u skladu sa odredbama Zakona o zdravstvenom osiguranju ("Službene novine Federacije BiH", br. 30/97, 7/02, 70/08, 48/11 i 36/18), plaćanje obaveza nastalih po osnovu organizacije pregleda lica umrlih izvan zdravstvene ustanove - mrtvozorstvo. Raspored sredstava iz ovog stava vrši se posebnom odlukom resornog ministarstva, na koju saglasnost daje Vlada Kantona.

 (2) Raspored sredstava iz člana 69. tačka 22. vršit će se na osnovu potpisanog Ugovora o sufinansiranju nabavke medicinske opreme između Vlade Kantona i JZU UKC Tuzla broj:02/1-33-21867-5/22 od 29.09.2022. godine i Ugovora o sufinansiranju nabavke medicinske opreme između Vlade Kantona i Opće bolnice "Dr. Mustafa Beganović" Gračanica koji će se potpisati. Ugovorima su uređena i uredit će se pitanja vremenskog perioda sufinansiranja, vrsta medicinske opreme, prava i obaveze sufinansijera i druga pitanja od značaja za realizaciju sporazuma.

**Član 76.**

**(Raspoređivanje sredstava-Ministarstvo za boračka pitanja)**

 (1) Raspored sredstava iz člana 69. tačka 23. vrši se u skladu sa Programom korištenja sredstava za realizaciju dopunskih prava BIZ-a i ostalih izdvajanja korisnicima iz oblasti BIZ-a, koji donosi Vlada Kantona, na prijedlog resornog ministarstva. Sastavni dio Programa čine kriteriji za raspored sredstava za ostala izdvajanja korisnicima iz oblasti BIZ-a. Na osnovu donesenog programa, resorno ministarstvo donosi pojedinačne odluke o odobravanju finansijskih sredstava.

 (2) Sredstva iz člana 69. tačka 24. namjenjena kantonalnim udruženjima pripadnika boračke populacije od posebnog društvenog interesa, raspoređivat će se putem tekućeg mjesečnog transfera po prethodno donesenoj odluci resornog ministarstva, na koju saglasnost daje Vlada Kantona i to za: Savez organizacija porodica šehida i poginulih boraca Tuzlanskog kantona, Savez ratnih vojnih invalida Tuzlanskog kantona, Savez demobilisanih boraca Tuzlanskog kantona, Savez udruga obitelji poginulih i nestalih branitelja u domovinskom ratu Hrvatskog vijeća obrane Tuzlanskog kantona, Udruga hrvatskih vojnih invalida domovinskog rata, Udruga dragovoljaca i veterana domovinskog rata HVO Soli, Savez dobitnika najvećih ratnih priznanja i odlikovanja Tuzlanskog kantona, Jedinstvena organizacija boraca „Unija veterana“ Tuzlanskog kantona, Udruga demobilisanih branitelja HVO domovinskog rata, Savez boraca patriotske lige Tuzlanskog kantona, Savez antifašista boraca narodnooslobodilačkog rata Tuzlanskog kantona, Savez udruženja logoraša Tuzlanskog kantona i Savez udruženja policije 1991-1995 godina Tuzlanskog kantona.Resorno ministarstvo, odluku iz ovog stava donosi na osnovuOdluke o utvrđivanju uslova i postupka za dodjelu sredstava za rad i aktivnosti kantonalnih udružrenja pripadnika braniteljske populacije („Sl. novine Tuzlanskog kantona“, broj:14/16).

**Član 77.**

**(Raspoređivanje sredstava-Ministarstvo trgovine, turizma i saobraćaja)**

1. Raspored sredstva iz člana 69. tačka 25. vrši se u skladu sa odlukom o uslovima, kriterijima i postupku rapodjele sredstava koju donosi Vlada Kantona na prijedlog resornog ministarstva, po postupku javnog oglašavanja. Na osnovu donesenih kriterija, a nakon provedenog postupka, resorno ministarstvo donosi odluku o odobravanju finansijskih sredstava korisnicima sa iznosima i namjenom.
2. Raspored sredstva iz člana 69. tačka 26. vrši se u skladu sa odlukom o uslovima, kriterijima i postupku rapodjele sredstava koju donosi Vlada Kantona na prijedlog resornog ministarstva, po postupku javnog oglašavanja. Na osnovu donesenih kriterija, a nakon provedenog postupka, resorno ministarstvo donosi odluku o odobravanju finansijskih sredstava korisnicima sa iznosima i namjenom.
3. Raspored sredstva iz člana 69. tačka 27. vrši se u skladu sa odlukom o uslovima, kriterijima i postupku rapodjele sredstava koju donosi Vlada Kantona na prijedlog resornog ministarstva, po postupku javnog oglašavanja. Na osnovu donesenih kriterija, a nakon provedenog postupka, resorno ministarstvo donosi odluku o odobravanju finansijskih sredstava korisnicima sa iznosima i namjenom.
4. (4)Raspored sredstva iz člana 69. tačka 28. vrši se odlukom resornog ministarstva a nakon analize dostavljenog zahtjeva korisnika i uz dostavljeni izvještaj o namjenskom utrošku sredstava iz prethodnog perioda.

**Član 78.**

**(Raspoređivanje sredstava-Ministarstvo za rad, socijalnu politiku i povratak)**

 (1) Raspored sredstava iz člana 69. tačka 29. tekući transferi, vrši resorno ministarstvo po posebnim odlukama, na koje saglasnost daje Vlada Kantona, a po programima dostavljenim od Službe za zapošljavanje Tuzlanskog kantona, izuzev dijela sredstava po osnovu kapitalnih transfera neprofitnim organizacijama (izvor 10) čiji raspored vrši resorno ministarstvo po posebnoj odluci, na koju saglasnost daje Vlada Kantona.

 (2) Raspored sredstava iz člana 69. tačka 30. vrši se shodno programu o utvrđivanju uslova, kriterija i postupaka za raspodjelu sredstava koji donosi Vlada Kantona na prijedlog resornog ministarstva, po postupku javnog oglašavanja, izuzimajući sredstva namijenjena za sufinansiranje projekata drugih nivoa vlasti i za izgradnju infrastrukturnih objekata, za koje odluke donosi resorno ministarstvo, a za readmisiju odluke donosi resorno ministarstvo na osnovu iskazanih potreba i validne dokumentacije općina/gradova.

 (3) Raspored sredstava iz člana 69. tačka 31. vrši se shodno programu o utvrđivanju uslova, kriterija i postupaka za raspodjelu sredstava koju donosi Vlada Kantona, na prijedlog resornog ministarstva, po postupku javnog oglašavanja, izuzimajući troškove za sufinansiranje električne energije raseljenim licima i subvencioniranje troškova socijalnog neprofitnog stanovanja. Na osnovu donesenog programa, resorno ministarstvo donosi odluke o raspodjeli dijela finansijskih sredstava,

 (4) Raspored sredstava iz člana 69. tačka 32. vrši resorno ministarstvo na osnovu donesenog programa raspodjele, na koji saglasnost daje Vlada Kantona.

 (5) Raspored sredstava iz članka 69. točka 33. vrši resorno ministarstvo na temelju donesenog programa raspodjele na koji suglasnost daje Vlada Kantona, izuzev dijela sredstava namijenjenih HO "Merhamet" Regionalni odbor Tuzla za financiranje narodne kuhinje "Imaret" Tuzla koja će se rasporediti na temelju posebne odluke resornog ministarstva, na koju suglasnost daje Vlada Kantona.

 (6) Raspored sredstava iz člana 69. tačka 34. vrši resorno ministarstvo na osnovu donesenog programa raspodjele. Sastavni dio programa čine kriteriji za raspored sredstava. Na program iz ovog stava saglasnost daje Vlada Kantona. Na osnovu donesenog programa, resorno ministarstvo donosi odluku o subvencioniranju troškova prijevoza djece, učenika i studenata za školsku 2022/2023. godinu.

 (7) Raspored sredstava iz člana 69. tačka 35. vrši resorno ministarstvo na osnovu donesenog programa raspodjele. Sastavni dio programa čine kriteriji za raspored sredstava. Na program iz ovog stava saglasnost daje Vlada Kantona. Na osnovu donesenog programa, resorno ministarstvo donosi odluke o odobravanju finansijskih sredstava koje sadrže podatke o nazivu organizacija i udruženja kojima su odobrena sredstva, nazivu projekta, ciljevima projekta i iznosu odobrenih sredstava.

 (8) Sredstava iz člana 69. tačka 36. raspoređivat će se u skladu sa Zakonom o socijalnoj zaštiti, zaštiti civilnih žrtava rata i zaštiti porodice sa djecom - prečišćeni tekst ("Službene novine Tuzlanskog kantona", br. 5/12, 7/14, 11/15, 13/16, 4/18, 12/20, 22/21 i 5/22).

**Član 79.**

**(Raspoređivanje sredstava-Ministarstvo obrazovanja i nauke)**

 (1) Sredstva iz člana 69. tačka 37. raspoređivat će se u skladu sa kriterijima koje donosi resorno ministarstvo, a na koje saglasnost daje Vlada Kantona. Na osnovu donesenih kriterija, resorno ministarstvo donosi odluku o odobravanju finansijskih sredstava.

 (2) Sredstva iz člana 69. tačka 38. rasporedit će se na osnovu propisa ministra obrazovanja i nauke, uz prethodno pribavljenu saglasnost Vlade Kantona u skladu sa odredbama člana 16. stavovi (1) i (3) Zakona o naučnoistraživačkom radu ("Službene novine Tuzlanskog kantona", br. 4/17 i 8/21).

 (3) Sredstva iz člana 69. tačka 39. rapoređivat će se u skladu sa kriterijima koje donosi resorno ministarstvo, a na koje saglasnost daje Vlada Kantona. Na osnovu donesenih kriterija, resorno ministarstvo donosi odluku o odobravanju finansijskih sredstava, a u skladu sa odredbama Zakona o predškolskom odgoju i obrazovanju - prečešćeni tekst ("Službene novine Tuzlanskog kantona", broj: 10/20 i 5/22).

 (4) Sredstva iz člana 69. tačka 40. raspoređivat će se na osnovu odluke o sufinansiranju smještaja i ishrane studenata sa područja Kantona u studentskim centrima u Federaciji BiH, koju na prijedlog resornog ministarstva donosi Vlada Kantona

 (5) Sredstva iz člana 69. tačka 41. raspoređivat će se u skladu sa donesenim rješenjima o povratu sredstava.

 (6) Sredstva iz člana 69. tačka 42. raspoređivat će po postupku javnog oglašavanja u skladu sa kriterijima koje donosi Vlada Kantona na prijedlog resornog ministarstva.

 (7) Raspored sredstava iz članka 69. točka 43. vršit će se po posebnim kriterijima koje donosi ministar u skladu sa članom 14a. Zakona o osnovnom odgoju i obrazovanju - prečišćeni tekst ("Službene novine Tuzlanskog kantona", br. 10/20, 8/21, 11/21, 22/2, 5/22,10/22 i 11/22).

 (8) Raspored sredstava iz članka 69. točka 44. vršit će se po posebnim kriterijima koje donosi ministar u skladu sa članom 160. Zakona o srednjem obrazovanju i odgoju - prečišćeni tekst ("Službene novine Tuzlanskog kantona", br. 10/20, 11/20, 8/21, 11/21, 22/21, 5/22,10/22 i 11/22).

 (9) Raspored sredstava iz članka 69. točka 45. vršit će na temelju propisa ministra kojim se bliže uređuju uvjeti, kriteriji i postupak dodjele stipendija nadarenim redovnim studentima javne visokoškolske ustanove kao i ciklus studija za koji se stipendije dodjeljuju u skladu sa članom 106. Zakona o visokom obrazovanju - prečišćeni tekst ("Službene novine Tuzlanskog kantona", br. 21/21,5/22 i 11/22).

 (10) Raspored sredstava iz člana 69. tačka 46. vršit će se na osnovu posebnih kriterija koje donosi ministar na osnovu člana 14a. stav (2) Zakona o osnovnom odgoju i obrazovanju - prečišćeni tekst ("Službene novine Tuzlanskog kantona", br. 10/20, 8/21, 11/21, 22/21, 5/22, 10/22 i 11/22), člana 160. stav (3) Zakona o srednjem obrazovanju i odgoju - prečišćeni tekst ("Službene novine Tuzlanskog kantona", br. 10/20, 11/20, 8/21, 11/21, 22/21, 5/22, 10/22 i 11/22) i člana 106. stav (5) Zakona o visokom obrazovanju - prečišćeni tekst ("Službene novine Tuzlanskog kantona", br. 21/21, 5/22 i 11/22).

**Član 80.**

**(Raspoređivanje sredstava-** **Kantonalna uprava civilne zaštite)**

 (1) Sredstva iz člana 69. tačka 47. raspoređivat će se na osnovu odluka Vlade Kantona na prijedlog Kantonalne komisije za procjenu šteta od prirodnih i drugih nesreća u skladu sa članom 3. tačka a) i članom 5. tačka a) Odluke o postupku i uslovima za dodjelu jednokratne novčane pomoći općinama Tuzlanskog kantona za otklanjanje šteta nastalih od prirodnih i drugih nesreća („Službene novine Tuzlanskog kantona“, broj: 6/12 i 2/21).

 (2)Sredstva iz člana 69. tačka 48. raspoređivat će se na osnovu Plana korištenja namjenskih sredstava za zaštitu od požara i vatrogastvo, koji donosi Kantonalna uprava civilne zaštite, uz suglasnost Vlade Kantona, a u skladu sa članom 3. stav (2) Odluke o korištenju finansijskih sredstava namijenjenih za zaštitu od požara i vatrogastvo („Službene novine Tuzlanskog kantona“, broj: 1/15). Na osnovu donesenog Plana, pojedinačne odluke donosi Kantonalna uprava civilne zaštite, po proceduri propisanoj navedenom Odlukom.

 (3)Sredstva iz člana 69. tačka 49. raspoređivat će se na osnovu Plana korištenja sredstava posebne naknade za zaštitu od prirodnih i drugih nesreća, koji donosi Kantonalna uprava civilne zaštite uz pribavljeno mišljenje Kantonalnoš štaba civilne zaštite. Odluke o odobravanju finansijskih sredstava će donositi Kantonalni štab civilne zaštite odnosno Vlada Tuzlanskog kantona prema odredbama Zakona o zaštiti i spašavanju ljudi i materijalnih dobara od prirodnih i drugih nesreća („Službene novine Federacije BiH“, broj: 39/03, 22/06 i 43/10), Odluke o uslovima i načinu korištenja sredstava ostvarenih po osnovu posebne naknade za zaštitu od prirodnih i drugih nesreća („Službene novine Federacije Bosne i Hercegovine44, broj 4/12, 80/13 i 20/20), Odluke o postupku i uslovima za dodjelu jednokratne novčane pomoći općinama Tuzlanskog kantona za otklanjanje šteta nastalih od prirodnih i drugih nesreća („Službene novine Tuzlanskog kantona44, broj: 6/12 i 2/21) i Odluke o dodjeli pomoći općinama iz sredstava posebne naknade za zaštitu od prirodnih i drugih nesreća, („Službene novine TK“, broj 15/14, 16/17 i 2/21).

**Član 81.**

**(Raspoređivanje sredstava-Ministarstvo privrede)**

 (1)Raspored sredstava iz člana 69. tačka 50. vrši se u skladu sa donesenim programom resornog ministarstva po prethodno utvrđenim kriterijima resornog ministarstva. Na program iz ovog člana saglasnost daje Vlada Kantona. Resorno ministarstvo donosi pojedinačne odluke o odobravanju finansijskih sredstava.

 (2)Raspored sredstava iz člana 69. tačka 51. vrši se u skladu sa programom o utvrđivanju uslova, kriterija i postupaka za raspodjelu sredstava koji donosi Vlada Kantona, na prijedlog resornog ministarstva, po postupku javnog oglašavanja, Na osnovu donesenog programa, resorno ministarstvo donosi pojedinačne odluke o odobravanju finansijskih sredstava.

**Član 82.**

**(Raspoređivanje sredstava-Ministarstvo za kulturu, sport i mlade)**

 (1) Sredstva iz člana 69. tačka 52. raspoređivati će se u skladu sa Odlukom o utvrđivanju uslova, kriterija i postupka za raspodjelu sredstava koju donosi Vlada Kantona na prijedlog resornog ministarstva i na osnovu koje resorno ministarstvo donosi odluku o odobravanju sredstava korisnicima, iznosima i namjeni odobrenih sredstava. Odlukom iz ovog stava utvrđuje se iznos sredstava koja se raspoređuju putem javnog oglašavanja.

 (2) Sredstva iz člana 69. tačka 53. raspoređivat će se u skladu sa Odlukom o utvrđivanju uslova, kriterija i postupka za raspodjelu sredstava koju donosi Vlada Kantona na prijedlog resornog ministarstva i na osnovu koje resorno ministarstvo donosi odluku o odobravanju sredstava korisnicima, iznosima i namjeni odobrenih sredstava.

 (3) Sredstva iz člana 69. tačka 54. raspoređivati će se u skladu sa Odlukom o utvrđivanju uslova, kriterija i postupka za raspodjelu sredstava koju donosi Vlada Kantona na prijedlog resornog ministarstva i na osnovu koje resorno ministarstvo donosi odluku o odobravanju sredstava korisnicima, iznosima i namjeni odobrenih sredstava. Odlukom iz ovog stava utvrđuje se iznos sredstava koja se raspoređuju putem javnog oglašavanja.

**Član 83.**

**(Sredstava potpore iz Budžeta Federacije BiH)**

 (1) Sredstva od podrške iz Budžeta Federacije Bosne i Hercegovine planirana su kao transfer od Federalnog ministarstva finansija na prihodovnoj strani i raspoređena kao budžetska sredstva iz izvora 10 u Posebnom dijelu Budžeta.

 (2) Sredstva iz stava (1) ovog člana planirana su za opću podršku Budžetu zbog nedostatka redovnih budžetskih prihoda nastalih kao posljedica proglašene pandemije COVID-19, a koristit će se za namjene utvrđene Ugovorom o dodjeli potpore iz Budžeta Federacije Bosne i Hercegovine broj: 09-11-6-2-4359-U-K3/22 od 10.06.2022. godine.

 (3) Sredstva iz stava (2) ovog člana izvršavat će se za potrebe nastalih obaveza i rashoda iz izvora 10 u Posebnom dijelu Budžeta i po dinamici utvrđenoj odlukom koju donosi Vlada Kantona, na prijedlog Ministarstva finansija.

**Član 84.**

 **(Objavljivanje programa i kriterija)**

Programi i kriteriji utvrđeni članovima 71. do 79. i članovima 81. i 82. objavljuju se u „Službenim novinama Tuzlanskog kantona”.

#### X. KAZNENE ODREDBE

**Član 85.**

**(Prekršajna odgovornost)**

(1) Odgovorno lice korisnika, nosilac izvršne vlasti, kao i drugo lice odgovorno za Budžet, kaznit će se za prekršaj saglasno odredbama člana 102. i 103. Federalnog zakona.

(2) Odgovorno lice korisnika, nosilac izvršne vlasti, kao i drugo lice odgovorno za Budžet, kaznit će se za prekršaj saglasno odredbama člana 103. stav 1. tačka 1. i 2. Federalnog zakona ako izvrši novo zapošljavanje suprotno članu 38. stavovi (6), (7), (8) i (9) ovog zakona.

(3) Odgovorno lice korisnika, nosilac izvršne vlasti, kao i drugo lice odgovorno za Budžet, kaznit će se za prekršaj saglasno odredbama člana 103. stav 1. tačka 1. i 2. Federalnog zakona ako ugovori avansno plaćanje suprotno članu 36. stav (7) ovog zakona.

#### XI. PRELAZNE I ZAVRŠNE ODREDBE

**Član 86.**

 **(Primjena drugih zakona i propisa)**

 (1)Na sva pitanja koja nisu regulisana ovim zakonom, a tiču se načina izrade, planiranja, sadržaja, donošenja, izvršavanja Budžeta, zaduživanja i garancija, upravljanja javnim dugom, finansijskom i nefinansijskom imovinom, prava i obaveza korisnika, ovlaštenja Vlade Kantona, Ministarstva finansija i ministra finansija, računovodstva, nadzora i revizije kao i izvještavanja Budžeta, te drugih pitanja primjenjivat će se odredbe Federalnog zakona.

 (2) Na najviše iznose naknada za rad u upravnim i nadzornim odborima i drugim organima u privrednim društvima sa većinskim državnim kapitalom prema kojima prava upravljanja vrši Vlada Kantona, javnim preduzećima čiji je osnivač Kanton, javnim i drugim ustanovama, zavodima, agencijama, čiji je osnivač odnosno koji su u nadležnosti Kantona i drugim tijelima i vijećima čiji se materijalni uslovi za rad osiguravaju iz sredstava budžeta Kantona primjenjuje se Odluka o utvrđivanju najvišeg iznosa naknada za rad predsjednika i članova upravnih i nadzornih odbora (“Službene novine Tuzlanskog kantona”broj:4/05,2/09 i 1/16) .

**Član 87.**

 **(Primjena podzakonskih akata)**

 U slučaju da se tokom važenja ovog zakona donesu podzakonski akti koji se odnose na primjenu ovog zakona, primjenjuju se akti saglasno odredbama u njima o njihovom stupanju na snagu.

**Član 88.**

**(Stupanje na snagu)**

 Ovaj zakon stupa na snagu danom objavljivanja u “Službenim novinama Tuzlanskog kantona” a primjenjuje se od 01.01.2023.godine.

 B o s n a i H e r c e g o v i n a Predsjednik

 Federacija Bosne i Hercegovine Skupštine Tuzlanskog kantona

 TUZLANSKI KANTON

 Skupština Žarko Vujović,v.r.

Broj:

Tuzla,

**O B R A Z L O Ž E N J E**

**Nacrta Zakona o izvršenju Budžeta Tuzlanskog kantona za 2023. godinu**

**PRAVNI OSNOV ZA DONOŠENJE ZAKONA**

 Pravni osnov za donošenje Zakona sadržan je u odredbama člana 24. stav 1. tačka c) Ustava Tuzlanskog kantona, u kome je utvrđeno da Skupština Kantona donosi zakone.

 Vlada Kantona kao ovlašteni predlagač utvrdila je tekst prijedloga Zakona i isti uputila u dalju skupštinsku proceduru.

**RAZLOZI ZA DONOŠENJE ZAKONA**

 Članom 5. stav 2. Zakona o budžetima u FBiH (“Sl. novine FBiH”,broj: 102/13, 9/14, 13/14, 8/15 i 91/15) utvrđeno je da se uz budžet donosi i Zakon o izvršavanju budžeta, kojim se uređuje struktura prihoda i primitaka te rashoda i izdataka budžeta i njegovo izvršavanje, prioriteti plaćanja, obim, zaduživanja i garancije, upravljanje javnim dugom, te finansijskom i nefinansijskom imovinom, prava i obaveze korisnika budžetskih sredstava, ovlaštenja vlade, ministarstva finansija i ministra finansija, u izvršavanju budžeta za tekuću godinu, kazne za neispunjenje obaveza te druga pitanja u izvršavanju budžeta.

**OBRAZLOŽENJE POJEDINIH ODREDABA ZAKONA**

 Prijedlog Zakona sadrži 10 poglavlja i to:

 I OPĆE ODREDBE

 II BUDŽETSKI PRINCIPI

 III SADRŽAJ BUDŽETA

 IV IZRADA BUDŽETA

 V USVJANJE BUDŽETA

 VI IZVRŠAVANJE BUDŽETA

 VII ZADUŽIVANJE I UPAVLJENJE DUGOM

 VIII RAČUNOVODSTVO, NADZOR I IZVJEŠTAVANJE BUDŽETA

 IX RASPOREĐIVANJE SREDSTAVA

 X KAZNENE ODREDBE

 XI PRELAZNE I ZAVRŠNE ODREDBE

 Općim odredbama Zakona i to članovima 1- 3. definisano je šta se uređuje Zakonom, te je utvrđeno da se ovim Zakonom uređuje struktura prihoda i primitaka, te rashoda i izdataka, uplata javnih prihoda,procedure uravnoteženja budžeta i druga pitanja od značaja za Budžet Tuzlanskog kantona za 2023. godinu.

 Poglavljem II budžetski principi utvrđuju se načelo budžeta, namjena sredstava, donošenjem bužeta i donošenje novih propisa.

 Naime, u skladu sa Zakonom o budžetima u FBiH utvrđena je obaveza Federacije i kantona da se prilikom donošenja novih zakona i drugih propisa i akata planiranjem donose uz predhodnu fisklanu procjenu posljedica na budžet, što podrazumjeva da se novi zakoni ili drugi propisi mogu donijeti samo ukoliko su za izvršavanje istih obezbjeđena finansijska sredstva, a ukoliko ista nisu obezbjeđena, ista se obezbjeđuju u budžetu za narednu fisklanu godinu i to sa projekcijama i mogučnostima.

 Poglavlje III -Sadržaj budžeta- definiše strukrutu budžeta, budžetsku klasifikaciju.

 Poglavlje IV definiše izradu budžeta i to budžetski kalendar , dokument okvirnog budžeta, smjernice ekonomske i fiskalne politike, usvajanje DOB-a i podnošenje budžetskih zahtjeva.

 Poglavlje V –USVAJANJE BUDŽETA članovima 16–24. definiše nadležnost za donošenje budžeta, te obavezu pribavljanja mišljenja Federalnog ministarstva finansijai financija na nacrt i prijedlog budžeta u dijelu koji se odnosni na planirane prihode i primitke i primjenu fiskalnog pravila iz člana 43. Zakona o budžetima u FBiH.

 Takođe, poglavlje V definiše rokove dostavljanja konsolidovanih budžeta, privremeno finansiranje, privremene mjere za uravnoteženje bužeta, rebalans budžeta, pravila jačanja fiskalne odgovornosti, tekući deficit i izjavu o fiskalnoj odgovornosti.

 Članom 19. Zakona uređuje se pitanje privremenog finansiranja, pri čemu je najvažnije naglasiti da u periodu privremenog finansiranja ne postoji mogućnost novog zapošljavanja u odnosu na stanje na dan 31. decembar prethodne godine, izuzev za slučajeve utvrđene članom 19. stav 4. Zakona.

 Članom 20. Zakona predviđena je mogućnost da Vlada Kantona na prijedlog Ministarstva finansija može obustaviti izvršenje pojedinih rashoda i / ili izdataka u trajanju do 45 dana pod uslovima utvrđenim ovim Zakonom, o čemu je Vlada obavezna odmah izvjestiti Skupštinu Kantona. Članom 21. Zakona utvrđeno je da, ukoliko mjere privremene obustave izvršenja, ne dovedu do uravnoteženja Budžeta, Vlada Kantona, mora predložiti Skupštini rebalans Budžeta. Takođe, članom 21. stav 3. Zakona utvrđeno je da u slučaju povećanja prihoda Ministarstvo finansija može odlučiti da započne sa postupkom izmjena i dopuna Budžeta.Dakle, povečanje prihoda ne podrazumjeva automatsko pokretanje procedure predlaganja rebalansa, već je na ocjeni Ministarstvu finansija da li je iznos povećanja prihoda dovoljan za primjenu navedenog člana, obzirom na činjenicu da prihodi koji se ostvaruju u decembru znaju biti znatno umanjeni zbog dospjeća vanjskog duga, pri čemu povećani prihodi u toku godine ne predstavljaju uvjek stvarno povečanje iskazano nakon završetka fiskalne godine. Zbog navedenog i odredbom Zakona o budžetima ostavljena je mogućnost, ali ne i obaveza Ministarstvu finansija da u slučaju povećanja prihoda može odlučiti da započne sa postupkom izmjena i dopuna Budžeta.

Članom 29. stav 4.i 5. nacrta Zakona utvrđeno je da organizacione jedinice fakulteti/akademija planiraju prihode od naučno-istraživačkog rada na posebnom potrošačkom mjestu u Budžetu, a primljene transfere i donacije koje ostvaruju fakulteti/akademija planiraju se na potrošačkom mjestu -JU Univerzitet u Tuzli-, izuzev prihoda Rudarsko-geološko-građevinskog fakulteta ostvarenih po projektima RIS RESTORE,IPA RESPONS I UNEP do njihovog okončanja a izuzetno, od stava (4) primljeni a neutrošeni transferi i donacije koje su ostvarili fakulteti/Akademija do 31.12.2022. godine na posebnom potrošačkom mjestu koriste se u skladu sa Uputstvom o načinu korištenja uplaćenih i/ili prenesenih, a manje planiranih pomoći, donacija i prihoda za posebne namjene i transfera za posebne namjene između korisnika javnih sredstava iznad iznosa planiranih u budžetu Tuzlanskog kantona („Službene novine Tuzlanskog kantona”, br. 5/19), a što je obaveza utvrđena Statutom JU Univerzitet u Tuzli.

 Naime, RGGF dostavio je Zahtjev broj:06/8-248.1/22 od 22.11.2022. godine -a u kome navode da u postupku dovršetka tri projekta može doći do poteškoća u završetku započetih projekata, koji se realiziraju putem NIR-a (Ministarstvo finansija je mišljenja da se ovdje radi o transferu). Kako navode RGGF ima potpisane ugovore za izvođenje radova sa međunarodnim partnerima i da se radi o klasičnom NIR-u, te prema mišljenju RGGF-a član 29. stav (4) je teško provodiv na Projektima RIS RESTORE, IPA RESPONSa i UNEP. Svi projekti podrazumijevaju terenski rad, uzimanje uzoraka, analiza, dostavljanje materijala u laboratorije i dio su međunarodne istraživačke asocijacije, za što postoji validna dokumentacija (ugovor, dinamika realizacije projekta, nabavka materijalno-tehničkih sredstava...).Dalje navode da navedeni tekući projekti u bazama investitora imaju jasan rok, specifikaciju i potrošački kod,elektronsku bazu IPA RESPONSa i RIS RESTORE, te baze UNEP-a,te da prema njihovom mišljenju ne odgovara u terminu klasifikacije „transfer". RGGF smatra da ove potrošačke jedinice trebaju biti tretirane kao klasični NIR Fakulteta, a ne transferi, niti donacije, sa čime se Ministarstvo finansija ne može složiti, te je u cilju realizacije, kao i zbog značaja prijekata, utvrđeno da se tri navedena projekta okončaju po dosadašnjoj proceduri.

 Pored navedenog, članom 47. Zakona, isto kao i prethodnih godina utvrđeno je da se prihodi ostvareni iznad planiranih Budžetom mogu rasporediti posebnom odlukom Vlade Kantona u tekuću rezervu a ovim prijedlogom kao moguće i za pokriće deficita, a ako se ostvare 5% iznad planiranih rasporedit će se izmjenama i dopunama Budžeta. Navdeni član govori o pojmu „prihodi ostvareni iznad planiranih Budžetom“ a kako je članom 11. stav 1. tačka 1. Zakona o budžetima u FBiH utvrđeno da se Račun prihoda i rashoda budžeta sastoji se od : PRIHODA pod kojim se podrazumjevaju - porezni prihodi i neporezni prihodi ( prihodi od poduzetništva i imovine, prihodi od taksi i naknada, novčane kazne, prihodi od imovine, prihodi od pružanja javnih usluga, prihoda od vlastite djelatnosti budžetskih korisnik i vlastitih prihoda, primljenih transfera i donacija i ostalih prihoda, to se okolnost povećanja samo poreznih prihoda u smislu ovog člana ne smatra ispunjavanjem usova za pokretanje procedure primjene člana 47. Zakona o izvršenju Budžeta u bilo kojoj fiskalnoj godini.

 Poglavljem VI članovima 25-51.definisano je izvršavanje budžeta i pitanja naplate prihoda, nalogodavci i naredbodavci za izvršavanje budžeta, JRT Budžeta, definiše namjenske prihode i primitke, neplanirane prihode i primitke, povrat nenamjenski utrošenih sredstava, uplatu javnih prihoda i primitaka, evidencije,operativne planove, plaćanje obaveza korisnika,stvaranje obaveza korisnika, operativne budžete, izvršavanje operativnih budžeta, rokove korištenja aproprijacija, prioritete izvršavanja budžeta, preraspodjele rashoda i izdataka, tekuću rezervu, korisnike i kriterije za korištenje tekuće rezerve, planiranje likvidnosti, investiranje i povrat sredstva.

 U članu 36. stav 8. Zakona uređuje postupak realizacije sredstava za projekte iz IPA fondova planiranih na JU Univerzitet u Tuzli, te je utvrđeno da se ista realizuju u skladu sa Uputstvom Ministarstva obrazovanja i nauke broj:, Naime, realizacija projekata finansiranih iz IPA fondova podrazumjeva prethodnu uplatu sredstava od realizatora projekta nakon čega se sredstva u tranšama uplačuju od strane IPA fonda.Preedloženim načinom korištenja omogućava se JU Univerzitetu u Tuzli da koristi sredstva IPA fondova a u postupku realizacije projekta sredstva se vračaju u Budžet TK u iznosu koji je uplaće, odnosno planiran.

 Članom 38. stav 6. Zakona utvrđeno je, da su korisnici obavezni prije svakog novog zapošljavanja dobiti pismenu saglasnost Vlade Kantona, te da se. pod novim zapošljavanjem u smislu ovog stava podrazumijevaju zapošljavanja na određeno vrijeme, neodređeno vrijeme, zapošljavanja po osnovu svih vidova sufinansiranja, zapošljavanje pripravnika a čije zapošljavanje podrazumijeva korištenje budžetskih i namjenskih sredstava i čiji se obračun plaća, naknada i dodataka vrši u Ministarstvu finansija.

 Nepoštivanje ove odredbe povlaći prekršajnu odgovornost kažnjivu u smislu člana 103. stav 1.tačke 1. i 2. Zakona o budžetima u Federaciji Bosne i Hercegovine za odgovorno lice korisnika, nosioca izvršne vlasti, kao i drugo odgovorno lice.

 Članom 42. Zakona utvrđen je obim i vrsta rashoda koje može preraspodjeliti Ministarstvo finansija na prijedlog korisnika, s tim da visina odnosno obim preraspoređenih rashoda u okviru ukupnog iznosa odobrenog za korisnika, ne može preći 10% pojedinog rashoda, s tim da se sredstva planirana za kapitalne izdatke mogu preraspoređivati samo u okviru te pozicije.

 Članom 43-46. Zakona utvrđeno je da se hitni i nepredviđeni izdaci u toku budžetske godine podmiruju iz sredstava tekuće rezerve, te način korištenja iste s tm da se sredstva tekuće rezerve nemogu koristiti za pozajmljivanje.Imajući u vidu činjenicu da postoje situacije ( najčešće u projektima sufinansiranja, kao npr. programi predpristupne pomoći Evropske unije- IPA) da se potrebna sredstva ne mogu obezbijediti preraspodjelom sredstava, ni odobravanjem iz sredstava kapitalnih izdataka ili tekuće rezerve zbog ograničenja utvrđenih procentima korištenja za pojedine korisnike budžetske rezerve ( budžetski korisnici, drugi nivoi vlasti i ostalim korisnici), brisani su procenti raspodjele trošenje sredstava budžetske rezerve.

 Poglavljem VII definisano je zaduživanje i upravljanjem dugom, odnosno pitanja kratkoročnog zaduženja, stvaranja obaveza po osnovu zaduživanja i izdavanja garancija, svrhe zaduženja i svrhe izdavanja garancija, instrumente obezbjeđenja i način pokrića deficita.

 Član 50. Zakona i to stavovima 4 i 5 utvrđeno je da Ministarstvo finansija može oročiti slobodna novčana sredstva koja se nalaze na JRT na period koji ne može biti duži od kraja fiskalne godine, to jest od 31.12.2022. godine. Oročavanje slobodnih novčanih sredstava vršilo bi se na osnovu ugovora o obavljanju poslova budžetske banke.

 Dakle,ovdje je napravljena razlika između investiranja neangažiranih javnih sredstava u smislu Zakona o investiranju javnih sredstava („Službene novine F BiH”, br. 77/04 i 48/08) u odnosu na slobodna sredstva koja se nalaze na računima u okviru JRT koja podrazumjevaju da se periodično u toku fiskalne godine mogu oročiti sredstva koja trenutno nisu potrebna za operativno izvršenje Budžeta i mogu se razročiti u svakom momentu. Članom 3. stav (2) Zakona o investiranju javnih sredstava utvrđeno je da se javna sredstva mogu investirati jedino u slijedeće oblike investicija: vladine obveznice, vrijednosne papire određenog ranga, depozit u kojoj od banaka koje su rangirane najmanje klasom “A”, sukladno Standard & Poors, Moody's Investor Service ili Fitch Rating Service i dr, a tačkom 3. i u oročeni depozit kod bilo koje banke koja je članica Agencije za osiguranje depozita Bosne i Hercegovine, te oročene depozite kod Centralne banke Bosne i Hercegovine, u skladu sa Zakonom o Centralnoj banci Bosne i Hercegovine.Ministarstvo finansija ne raspolaže sredstvima na JRT koje može investirati u oročeni depozit na način utvrđen pomenutim Zakonom, te se u ovom slučaju radi o trenutno slobodnim sredstvima vezanim isključivo za fiskalnu godinu sa mogućnošću razročenja u svakom momentu, dok Ministarstvo finansija ne raspolaže oročenim depozitima kod Centralne banke Bosne i Hercegovine, te je i ovaj vid investiranja neprovodiv.

 Članom 54. Zakona utvrđene su svrhe za koje se Kanton može zadužiti, a članom 55. svrha za koju Kanton može izdati garanciju, a to su kapitalne investicije pravnih lica čiji je većinski vlasnik Kanton ili je pod nadzorom Kantona. U Zakonu se utvrđuje mogućnost da Kanton može izdati garanciju, pravnom licu zajmoprimcu sredstava, čiji je većinski vlasnik općina ili je pod nadzorom općine, pod uslovom da se finansira kapitalna investicija na području općine, te da garanciju za navedenu investiciju prije Kantona izda općinsko vijeće, kao i da garanciju izdaju Bosna i Hercegovina i Federacija BIH, putem supsidijarnih podugovora o garancijama.

Članom 57. Zakona utvrđen je način pokrića deficita i to da se obaveze, uknjižene a neizmirene do 31.12.2020.godine, po osnovu rashoda i izdataka, mogu izvršavati na teret prihoda i primitaka tekuće fiskalne godine i zaduženjem kod MMF-a, putem ugovora o supsidijarnom zaduženju, zaduženjem kod komercijalnih banaka Ili izdavanjem vrijednosnih papira.

 Član 57. stav 1. Zakona podrazumjeva da Vlada Kantona može iz prihoda i primitaka tekuće fiskalne godine izvršavati rashode i izdatke nastale do 31.12.2020 .godine.

 Poglavljem VIII definisano je računovodstvo, nadzor i izvještavanje budžeta.

 Poglavljem IX -raspoređivanje sredstva-članom 69. Zakona utvrđuje se da korisnici raspoređuju sredstva navedena u tačkama 1- 54. ovog člana a po postupku utvrđenom članovima 70-82.

 Članovima 70. do 82. nacrta Zakona uređena su pitanja postupaka po kojima će se vršiti raspoređivanje sredstava planiranih u Budžetu Tuzlanskog kantona za 2023.godinu po potrošačkim jedinicama u okviru korisnika sredstva i to:

Član 70. - Raspoređivanje sredstava-Skupština Kantona

Član 71. - Raspoređivanje sredstava-Vlada Kantona

Član 72.- Raspoređivanje sredstava-Ministarstvo poljoprivrede,šumarstva i vodoprivrede

Član 73.- Raspoređivanje sredstava-Ministarstvo finansija

Član 74.- Raspoređivanje sredstava- Ministarstvo prostornog uređenja i zaštite okolice

Član 75.- Raspoređivanje sredstava-Ministarstvo zdravstva

Član 76.- Raspoređivanje sredstava-Ministarstvo za boračka pitanja

Član 77.- Raspoređivanje sredstava- Ministarstvo trgovine, turizma i saobraćaja

Član 78.- Raspoređivanje sredstava- Ministarstvo za rad, socijalnu politiku i povratak

Član 79.- Raspoređivanje sredstava-Ministarstvo obrazovanja i nauke

Član 80.- Raspoređivanje sredstava- Kantonalna uprava civilne zaštite

Član 81.- Raspoređivanje sredstava-Ministarstvo privrede

Član 82.- Raspoređivanje sredstava-Ministarstvo za kulturu, sport i mlade

 Kao i prethodnih godina, Vlada Kantona raspoređivat će putem tekućeg mjesečnog transfera po prethodno donesenoj odluci sredstva namijenjena nacionalnim kulturnim društvima: Bošnjačka zajednica kulture „Preporod”, Hrvatsko kulturno društvo „Napredak” ,Hrvatsko društvo „Hrvatski dom” Tuzla i Srpsko kulturno prosvjetno društvo „Prosvjeta”, Srpsko građansko vijeće-Pokret za ravnopravnost Tuzlanskog kantona, Savezu udruženja slijepih građana Tuzlanskog kantona, Savezu udruženja građana penzionera /umirovljenika Tuzlanskog kantona, Unija civilnih žrtava rata i porodica civilnih žrtava rata Tuzlanskog kantona, Radničko sportsko društvo „Sloboda“ Tuzla-Kuća sporta, Fondacija Istina, Pravda, Pomirenje i Crveni križ Tuzlanskog kantona, a za 2022. godinu i za Udruženje Amica Educa Tuzla i Udruženje porodica i prijatelja djece oboljele od leukemije i drugih malignih oboljenja „Pipol“ Tuzla.

 Raspoređivanje sredstava na poziciji Vlade Kantona, između ostalog obuhvataju sredstva planirana za troškove manifestacija, organizacije i udruženja, escrow račun, prihode od koncesija, medije, pomoć vjerskim zajednicama, podrška nižim nivoima vlasti i podrška projektima kantonalne privredne komore Tuzla

 Rasporedi sredstava na poziciji Vlade Kantona i ministarstvava vrše se putem donošenja posebnih programa i/ ili kriterija za raspored sredstava na koje saglasnost daje Vlada Kantona,a pojedinačne odluke donose resorna ministarstva.Programi u većini slučajeva utvrđuju javno oglašavanje, izuzev kod nekih korisnika kod kojih javno oglašavanje nema svrhu kao npr. troškovi za sufinansiranje električne energije raseljenim licima, subvencioniranje troškova socijalnog neprofitnog stanovanja ili kod kojih je potrebno obezbjediti rezervu za neplanirane događaje, kao npr sportska takmičenja, manifestacije, naučne skupove i sl.

 U članu 73. Zakona utvrđen je način raspoređivanja sredstva za poziciju koja je bila i 2022. godine iz člana 69. tačka 18. Ministarstvo finansija-subvencije privatnim preduzećima i poduzetnicima- refundacija sudskih i administrativnih taksi u postupku upisa u Sudski registar i nadležne registre kod gradskih i općinskih službi kojom će se vršiti refundacija uplaćenih sredstava na ime sudskih i administrativnih taksi za novoosnovana privredna društva i obrte,djelatnost trgovine, ugostitelstva i turizma što bi trebalo predstavljati stimulaciju za privlačenje investicija i novo zapošljavanje.

 Sredstva iz resora u Ministarstva obrazovanja i nauke utvrđena su u članu 69. Zakona kojim je utvrđen njihov način raspoređivanja.

 U okviru Ministarstva za kulturu, sport i mlade pozicija tjelesne kulture i sporta utvrđena u članu 82. stav (1) Zakona raspoređivat će se u skladu sa Odlukom o utvrđivanju uslova, kriterija i postupka za raspodjelu sredstava koju donosi Vlada Kantona na prijedlog resornog ministarstva i na osnovu koje resorno ministarstvo donosi odluku o odobravanju sredstava korisnicima, iznosima i namjeni odobrenih sredstava. Odlukom iz ovog stava utvrđuje se iznos sredstava koja se raspoređuju putem javnog oglašavanja.Identičan način raspoređivanja sredstava utvrđen je i za sredstva podrške mladima u stavu (3), dok je stavom (2) za sredstva- Podrška u oblasti kulture- utvrđen isti način bez javnog oglašavanja.

 Poglavljem X definisane su kaznene odredbe a poglavljem XI prelazne i završne odredbe.

 Nacrt Zakona o izvršenju Budžeta Tuzlanskog kantona za 2023. godinu uputit će se u javnu raspravu u skladu sa zaključkom Skupštine Tuzlanskog kantona.

 Nacrt Zakona o izvršenju Budžeta Tuzlaskog kantona za 2023.godinu dostavljen je na razmatranje u redovnoj proceduri.

 Na nacrt Zakona o izvršenju Budžeta Tuzlaskog kantona za 2023.godinu pribavljeno je mišljenje Ureda za zakonodavstvo Vlade TK i Mišljenje Ministarstva pravosuđa i uprave u skladu sa članom 30. stav 1. Poslovnika o radu Vlade Tuzlanskog kantona („Službene novine TK, broj:7/05,7/0711/08 i 16/13).

 **FINANSIJSKA SREDSTVA POTREBNA ZA PRIMJENU ZAKONA**

Za primjenuZakona o izvršenju Budžeta Tuzlanskog kantona za 2023. godinu sredstva se obezbjeđuju u Budžetu Tuzlanskog kantona za 2023, godinu.

 Zbog svega naprijed navedenog, predlažemo da se nacrt Zakona o izvršenju Budžeta TK za 2023. godinu, uputi u dalju skupštinsku proceduru donošenja.

 **PREDLAGAČ:**

 **VLADA KANTONA**